
Banco Central di Aruba a publica su “State of the Economy” di cuater 
kwartaal 2022 


Ayera Banco Central di 
Aruba (BCA) a publica su 
“State of the Economy” 
pa e di cuater kwartaal di 
2022, e publicacion ta con- 
tene un resumen y analisis 
di desaroyonan economi- 
co nacional y internacio- 
nal. 


Den 2022, e rendimento eco- 
nomico real estima a surpasa 
e nivel pre-pandemico, un 
aumento di 9,6 porciento 
registra den producto do- 
mestico bruto (PDB) real a 
resulta principalmente for di 
un prestacion solido di tur- 
ismo. Den 2022, casi tur in- 
dicador relaciona na turismo, 
cu excepcion di duracion 
promedio di estadia, a mus- 
tra mehoracion compara cu e 
aña anterior. 


E cantidad di turista “stay- 
over” 
(+36,5 
porciento), 
suma total di anochi di turista 
(+33,0 porciento) y ingreso 
turistico (+36,6 porciento) 
a subi den 2022. Impulsa pa 
e resultado positivo aki, e 
tasa di ocupacion hotelero a 
yega 75,0 porciento, mien- 
tras e averahe di ingreso for 
di renta di cambernan ho- 


telero disponibel a crece te na 
USD 231,9 na fin di 2022, un 
subida for di 56,5 porciento y 
USD 147,0 na 2021. 


E aumento den demanda lo- 
cal pa bienes y servicio a im- 
pulsa consumo priva real, cu 


alabes a contribui na e expan- 
sion di e producto domestico 
bruto (PDB) real. Mayoria 
indicadornan di consumo a 
refleha e desaroyo aki. 


Ingreso relaciona na impues- 
to riba mercancia y BBO y 


BAVP y a registra un aumen- 
to debi na e actividad eco- 
nomico eleva, como tambe 
pa motibo di prijsnan mas 
halto durante 2022. Ademas, 
data di banconan comercial ta 
demostra cu credito di con- 
sumidor nobo, den cantidad 
como tambe balor, a crece 
compara cu 2021. E cantidad 
total di relacionnan di tra- 
bou registra na SVB, tambe 
a expande, indicando un me- 
horacion den condicionnan 
di e mercado laboral, consis- 
tente cu e actuacion observa 
den sector turistico. 


Den 2022, indicadornan di 
inversion a mehora com- 
para cu 2021; sinembargo, 
mayoria di e aumento tabata 
empuha pa inflacion. Am- 
bos hipoteca extendi pa vivi- 
enda como e importacion di 
material di construccion a 
crece den 2022. E desaroyo 
den importacion di mate- 
rial di construccion a marca 
e prome subida despues di e 
pandemia di COVID-19. 


Data di e encuesta di percep- 
cion di empresanan ta riba e 
mesun liña cu e indicadornan 
di inversion como cu e indice 
pa inversion di e encuesta 
a subi di 100,7 den 2021 pa 
105,5 den 2022, indicando 
un sentimento positivo di 
negoshi desde e segundo 
kwartaal di 2021. 
Aumento den prijs di utili- 
dadnan y gasolin, cuminda, y 
vehiculo a causa e subida den 
e inflacion a base di promedio 
anual pa 5,5 porciento na fin 
di 2022, un aumento for di 


0,7 porciento na fin di 2021. 
Mientrastanto 
inflacion 
a 
base di promedio anual – ex- 
cluyendo cuminda y energia 
– a continua su aumento con- 
tinuo desde October 2021, 
yegando 2,2 porciento na fin 
di 2022. Transaccionnan in- 
ternacional a traves di ban- 
conan comercial a conduci 
na un entrada netto di divisas 
na balor di Afl. 223,4 miyon 
den 2022 .Esaki tabata rela- 
ciona na un entrada netto di 
divisas riba e cuenta coriente 
impulsa door di actividadnan 
den e sector turistico. E sur- 
plus riba e cuenta coriente a 
mitiga parcialmente por me- 
dio di un salida netto di di- 
visas riba e cuenta capital y 
financiero, despues di a kita 
restriccionnan di capital rela- 
ciona cu e pandemia. 


Durante 2022, data finan- 
ciero di gobierno a marca un 
mehoracion significante den 
e posicion financiero di gobi- 
erno, como cu e deficit fiscal 
a reduci na Afl. 47,5 million, 
un bahada fuerte compara cu 
Afl. 494,8 million na 2021. E 
reduccion aki ta debi na un 
aumento den ingreso di go- 
bierno y un disminucion den 
gastonan gubernamental. 


E desaroyonan positivo aki 
ta refleha e actuacion solido 
economico cu a resulta di 
e recuperacion persistente 
di e sector turistico, como 
tambe na e descontinuidad 
di programanan di asisten- 
cia financiero na individuo 
y negoshinan relaciona na 
COVID-19. Data disponibel 
a mustra cu debe di gobierno 
a aumenta cu Afl. 62,0 miyon 
y a yega Afl. 5.717,6 miyon 
na december 2022 compara 
cu december 2021. Desde e 
segundo kwartaal di 2020, e 
pandemia a causa un subida 
constante den e debe guber- 
namental di e kwartaal com- 
para cu e kwartaal anterior. 
Sinembargo, e continuacion 
di e recuperacion economico 
fuerte y e descontinuidad di 
programanan di asistencia 
relaciona na COVID-19 a 
causa un bahada significante 
den gobierno di Aruba su 
necesidad pa likides y conse- 
cuentemente e necesidad pa 
prestamo den 2022. 


A pesar di e nivel di debe mas 
halto, aumento economico a 
trece un caida den e propor- 
cion entre debe y PDB, bah- 
ando esaki na 88,3 porciento, 
mientras na fin di 2021, esaki 
tabata 100,9 porciento. 

Regulacion di Vacation Rentals: Un acto di balansa 


Ciudad y regionnan rond 
henter mundo a adopta un 
variedad di herment di po- 
litica pa regula e mercado 
di Vacation Home Rentals 
(VHR). E hermentnan aki 
di politica ta compaña di 
efectonan positivo y nega- 
tivo. E literatura ta identi- 
fica tres obhetivo politico 
principal: alivia e pre- 
sion di e turismo, proteha 
e vivienda economico y 
preserva e bida residen- 
cial. 


Segun e estudio di e efec- 
tonan economico di VHR 
na Aruba, por logra e obhe- 
tivonan politico aki cu dife- 
rente herment politico. Un 
sistema di licencia y registro y 
su aplicacion ta condicionnan 
importante pa un politica efi- 
caz. 


Politica regulatorio ta hopi 
diverso den su enfoke. Debi 
na e hecho cu e aumento di 
VHR ta bastante recien, e 
politicanan no ta na vigor pa 
hopi tempo ainda y a realisa 
poco investigacion ariba e 
efectividad di e diferente po- 
litica. 


Prohibicion total 
Prohibicion total ta implica 
un prohibicion di VHR na 
henter e ciudad y region. E 
efecto positivo di e politica 
aki ta cu tur e posible im- 
pactonan negativo di VHR, 
manera e aumento di e costo 
di vivienda y interupcion di 
vivienda residencial, ta ser 
mitiga. 


Di otro banda un desbentaha 
ta cu e impactonan positivo, 
manera ingreso adicional di 
turismo, e posibilidad cu e 
propietario ta genera ingreso 
adicional y un competencia 
mas grandi den e sector ho- 
telero en general, tambe ta 
wordo mitiga. 


Otro desbentaha cu e estu- 
dio ta señala ta e riesgo di 
un VHR clandestino sin su- 
pervision ni ingresonan fis- 
cal. Esaki ta loke a sucede na 
Anaheim (Merca) despues di 
adopta un prohibicion total 
di VHR na aña 2018. Un aña 
despues, debi na e creacion 
di e mercado clandestino, e 
ciudad a cambia di politica 
pa un enfoke mas tolerante 
den cual e VHR existente por 
opera teniendo nan mes na 
reglanan estricto y polticanan 
di bon bisindario. Pa mitiga e 
crecemento di e mercado di 
VHR, ainda tabata prohibi pa 
cuminsa cu VHR nobo bao e 
politica nobo aki. 


Regulacion di ubicacion 
E regulacion di ubicacion ta 
implica un limite of prohibi- 
cion di VHR den cierto area 
of regionnan designa. E po- 
litica aki, e estudio ta splica, 
ta crea e posibilidad di prohi- 
bi VHR den areanan unda e 
efectonan negativo ta comun 
y permiti VHR den areanan 
cu por beneficia di su pres- 
encia. 


Prohibi VHR na cierto re- 
gionnan por distribui e VHR 
di manera mas igual na henter 
e ciudad of den un region, 
reduciendo e aumento den 
prijs di vivienda y efectonan 
di bisindario sin un reduc- 
cion den turismo (ingreso) 
pa e ciudad of region den su 
conhunto. 


Un posible riesgo di regula 
VHR den regionnan turistico 
ta cu e cantidad di turista por 
bira menos ora cu VHR no 
ta presente na e areanan aki. 
Otro posibilidad ta regula 
VHR den areanan residen- 
cial, si e efectonan negativo di 
e aumento di VHR ta mas co- 
mun den e area en cuestion. 


E estudio ta indica cu tin 
diferente restriccion propor- 
cional cu por wordo imple- 
menta pa regula e mercado 
di VHR. Regula e cantidad di 
VHR por wordo realisa, por 
ehemplo, permitiendo sola- 
mente un propiedad pa doño, 
un propiedad pa cada adres of 
implementando 
restriccion 
di densidad, un limite den 
e cantidad di unidadnan di 
VHR disponible den un area 
determina. 


E restriccion aki ta afecta 
inversionistanan 
comercial 
cu tin mas cu un propiedad 
di VHR pa huur, sin afecta 
e doño di un solo unidad di 
VHR. 


Otro posibilidad ta restringi e 
cantidad di dia/anochi cu por 
huur un VHR den un perio- 
do determina. Esaki ta haciele 
menos atractivo pa opera y ta 
reduci e cantidad di turista. 
E desbentaha ta cu por huur 
e VHR ora cu e demanda y 
e prijs ta mas halto, manera 
por ehemplo den weekend 
of durante high season (tem- 
porada halto), locual ainda ta 
hiba na un cantidad halto di 
turista y efectonan negativo 
pa e bisindario. 


E desordo, multitud y otro 
efectonan tambe por wordo 
reduci restringiendo e canti- 
dad di invitadonan, dus limi- 
tando e grandura di e gru- 


ponan. 


E restriccion di proporcion 
ta inclui e restriccion di cier- 
to tipo di alohamento, por 
ehemplo, priva of cambernan 
comparti den un cas, camber 
den vivienda protegi pa gobi- 
erno of prohibicion di huur 
casnan completo. E politica 
aki ta afecta e inversionistan- 
an comercial cu ta converti 
un vivienda den VHR. 


Otro politica cu ta afecta e 
inversionistanan 
comercial 
ta e exigencia cu e camber- 
nan cu ta disponible pa huur 
mester ta den un cas cu ta 
ocupa pa nan doño. Ya cu 
e doño di e cas mester t’ey 
na e luga, e impacto nega- 
tivo den e vecindario, manera 
desordo, por reduci ya cu e 
doño por tene e invitadonan 
directamente 
responsable. 
Un barera pa restriccion aki 
ta e dificultad pa monitor e 
cumplimento. 


Otro politica cu por redu- 
ci e efectonan negativo di 
bisindario ta rekeri cierto 
reglanan di cas cu e invita- 
donan mester sigui, manera 
norma pa sushi y desordo. 


E estudio ta remarca cu pro- 
hibi e no residentenan cum- 
pra propiedadnan residencial 
ta un herment di politica cu 
no ta afecta directamente e 
mercado VHR. Sinembargo, 
den areanan unda cu hopi di 
e VHR ta propiedad di inver- 
sionista stranhero, e politica 
aki ta conduci na un reduc- 
cion di vivienda residencial 
cumpra pa inversionistanan 
stranhero y cu ta wordo con- 
verti den VHR. 


E politica aki no ta afecta e 
residente- y propietarionan 
actual den nan operacionnan 
di VHR. Pero ta existi e ries- 
go cu e politica aki por hiba 
na reduccion di inversion di 
exterior y di e actividad eco- 
nomico. 


E hermentnan di politica cu 
e ciudad- y regionnan ta usa 
pa regula e mercado di VHR 
ta depende di nan obhetivo di 
politica. E ciudad- y region- 
nan tin diferente logica pa 
regula e mercado di VHR. E 
estudio ta splica cu basa riba 
un analisis amplio di e prob- 
lemanan cu diferente ciudad 
ta enfrenta pa loke ta trata e 
mercado di VHR, e estudio ta 
identifica tres obhetivo prin- 
cipal di e politica. 


Ariba e base di e obhetivonan 
politico aki, e ciudadnan a 


adopta diferente herment po- 
litico. Algun herment por ser 
usa pa diferente obhetivo di 
politica. 


E prome obhetivo ta alivia 
e presion di turismo. E her- 
mentnan di politica relaciona 
cu e obhetivo aki ta enfoca 
den limita e suministro di 
VHR, cu e meta di reduci e 
cantidad di turista. Esaki ta 
inclui introduci un limite of 
prohibicion den cierto area, 
por ehemplo areanan turis- 
tico. 


Si e turismo no ta limita na 
cierto areanan, un limite di e 
cantidad di VHR, loke ta re- 
sulta den prijsnan mas halto, 
tambe por ta un forma di re- 
duci e cantidad di turista. E 
politica mas severo ta prohibi 
VHR por completo. 


E di dos obhetivo di politica 
ta e proteccion di vivienda 
economico. Hermentnan pa 
logra e obhetivo aki den su 
mayoria ta pretende di limita 
e comercialisacion di e sector 
VHR. E hermentnan di polit- 
ica ta inclui e regulacion di e 
cantidad di VHR, regulacion 
di e tipo di alohamento, e ta 
rekeri cu e cambernan cu ta 
wordo gehuur ta den un cas 
ocupa pa e doño y prohibi 
no residentenan pa cumpra 
propiedadnan residencial. 


E di tres y ultimo obhetivo ta 
e preservacion di e bida resi- 
dencial, cu por wordo logra 
reduciendo efectonan di e 
bisindario manera desordo, 
multitud y sushi. E herment- 
nan di politica relaciona cu 
e obhetivo aki ta inclui a re- 
striccion di cantidad di invi- 
tadonan cu e meta di limita 
gruponan grandi na lugarnan 
turistico y areanan residen- 
cial. 


Molester tambe por ser limita 
imponiendo reglanan di e cas 
y exigiendo pa e cambernan 
cu ta disponible pa huur ta 
den casnan cu ta ocupa pa e 
doño di manera cu e doño 
por dirigi su mes na e invi- 
tadonan tocante e comporta- 
mento inapropia. 


Den e caso di Aruba, e politi- 
canan pa proteha e vivienda 
economico ta mustra cu ta 
esnan mas adecua y su aplica- 
cion efectivo ta rekeri. 


E estudio ta indica cu na 
Aruba e efectonan negativo, 
resultado di e crecemento di 
e sector di VHR, ta relaciona 
principalmente cu e aumento 
di e prijs di vivienda y comer- 


sialisacion di e sector. 


Hermentnan di politica des- 
tina pa mitiga e efectonan 
negativo aki ta inclui regula e 
tipo di alohamento, exigi cu e 
cambernan cu ta disponible 
pa huur ta den casnan cu ta 
ocupa pa nan doño y prohibi 
cu no residente ta cumpra 
propiedadnan di vivienda. 


E politicanan aki ta afecta 
principalmente e inversioni- 
stanan comercial, no residen- 
te, den e mercado di VHR 
na momento cu ta facilita e 
propietarionan di vivienda 
residencial obtene ingreso- 
nan adicional. 


Mirando cu e sector di VHR 
na Aruba ta comercialisa, e 
hermentnan cu ta afecta e in- 
versionistanan comercial por 
tin un impacto significativo 
den e sector VHR y por lo 
tanto mester diseña esaki cu 
cuidou. 


Ya ta existi algun politica. E 
estudio ta señala cu e orde- 
nansa di permiso di Aruba 
ta rekeri un permiso di alo- 
hamento, tin un maximo di 
90 dia pa e vivienda of apar- 
tamentonan residencial por 
wordo usa pa efectonan di 
VHR y un permiso di aloha- 
mento ta permiti solamente 
menos di 10 invitado. 


E estudio ta enfatisa cu ta ex- 
isti e preocupacion cu e apli- 
cacion di e politicanan aki no 
ta eficaz. E aplicacion efectivo 
ta crucial pa un politica eficas 
di VHR. 


E hermentnan di politica 
aplica internacionalmente ta 
dirigi specificamente na mer- 
cado di VHR. Stakeholders di 
Aruba a haci varios propuesta 
pa mitiga e efectonan nega- 
tivo di VHR a traves di me- 
didanan cu ta afecta henter e 
mercado inmobiliario. 


E propuestanan aki ta inclui e 
apoyo na vivienda economico 
cu e ingresonan di un tarifa 
di licencia y restriccion na e 
propiedad stranhero di bi- 
enes na Aruba y garantisa cu 
e inversionistanan stranhero 
ta paga un parti husto di im- 
puesto na Aruba. 


Like us on 

Segun minister di Finanzas, 
Cobransa di BBO na frontera ta pa crea un ‘level playing field’ 
na Aruba 
Dialuna ultimo den or- 
anan di atardi, minister di 
Finanzas, Xiomara Mad- 
uro hunto cu directornan 
di Departamento di Im- 
puesto, Luenne Gomes- 
Pietersz y Departamento 
di Aduana, Ricky Croes 
tabata un biaha mas den 
un conferencia di prensa 
despues cu diahuebs ul- 
timo a brinda informa- 
cion riba e introduccion 
di BBO, pero algun duda 
y confusion a keda den co- 
munidad. 


Por a tuma nota cu desde 
diahuebs ultimo cu a bin cu 
e anuncio, tin persona cu tin 
pregunta y tin tambe confu- 
sion y p’esey nan a haya cu ta 
importante pa “informacion 
corecto” yega na cada per- 
sona. 


Diabierna ultimo e concepto 
di Ley di BBO na frontera a 
yega parlamento pa su trata- 
mento, awor ta keda pa parla- 
mento formula e preguntan- 
an y manda esaki pa gobierno 
back. 
E mandatario a splica cu BBO 
na frontera ta habri caminda 
pa un introduccion di BTW 
na Aruba y cu gobierno a 
traha pa 2 aña largo pa Aruba 
por bay over riba e sistema di 
BTW manera IMF a conseha 
pa largo tempo, pero BBO 
for di su introduccion na 
2007 a conoce algun cambio 
pero e critica semper a bin 
dilanti den e parti di BBO cu 
ta acumulativo aunke ta e im- 
puesto di mas simpel den su 
categoria. 


Nan a traha den esaki pero 
aña pasa na ultimo momento, 
no a logra trata e Ley di BTW, 
debi cu a bin un situacion di 
inflacion halto rond di mun- 


do cu a afecta Aruba tambe y 
politica na Aruba a dicidi cu 
no por tuma e risico pa intro- 
duci un cambio fiscal grandi 
na e momento eynan, ya cu 
introduccion di BTW lo a 
trece cune un efecto di infla- 
cion di 5.3% pa 9.9%. 


Debi na esaki e BTW no por 
a tuma luga manera minis- 
ter Maduro a señala, sinem- 
bargo Aruba tin un realidad 
financiero cu ta exigi accion, 
na unda cu prome cu e pan- 
demia caba, Aruba tabata tin 
un mega debe y durante di 
e pandemia Aruba mester a 
traha un debe cu Hulanda cu 
ta pone un presion grandi riba 
e finanzas publico di pais. 


E debe di pandemia tabata 
necesario pa asina Aruba por 
a surpasa e pandemia, pa yuda 
pueblo y yuda comercio y awe 
economia ta draai bon, unda 
cu a ‘bounce forward’ y esaki 
ta debi na e inyeccion grandi 
di fondonan den economia di 
Aruba, awo Hulanda ta exigi 
pa Aruba paga e debe. 
Gobierno a informa caba cu 
Hulanda no ta bay duna kwi- 
jtschelding y tampoco refi- 


nancia e debe na 0%, “nos 
mester tene cuenta tambe 
cu e condicionnan pa fia riba 
mercado mundial. Esaki tur 
ta pone cu nos tin retonan 
financiero a termino corto, 
mediano y largo plazo pa trata 
cune.” 


En bista di esaki, gobierno a 
dicidi pa no laga e trabou riba 
BTW bay perdi y traha riba 
locual ta e critica cu a bin di- 
lanti pa asina traha caminda 
pa BTW por introduci mas 
dilanti. 


Minister Maduro a indica 
cu gobierno ta tene consid- 
eracion cu tur e critica cu a 
stroba introduccion di BTW 
y ta atende cu cada un pa 
asina habri caminda pa in- 
troduci BTW den e tempo 
dilanti, e critica ta trata riba 
base amplio cu mester co- 
bra un solo tarifa di BTW en 
bes di tres tarifa, tarifa halto 
mester ta mas abou cu 14%, 
mehora cumplimento cu ley 
(compliance) prome y atende 
cu funcionamento di Depar- 
tamento di Impuesto paso ta 
duda cu DIMP por atende cu 
un sistema mas complica di 
BTW. 


Na e momento eynan for 
di e mundo comercial mes 
a bin sugerencia pa tanten, 
hisa BBO cu 1% y introduci 
cobransa na frontera pa asina 
crea un ‘level playing field’ na 
Aruba, na unda tur cu ta par- 
ticipa den economia na Aruba 
ta contribui na caha di Gobi- 
erno. 
“Esaki ta e motibo di pa- 
kico a introduci e BBO na 
frontera tambe pa por crea e 
level playing field akinan pa 
productonan comercial pero 
tambe pa promove e compli- 
ance cu tin mester di cumpli- 
mento.” 
Mester destaca cu BBO na 


frontera tambe tin su efecto 
di inflacion cu ta premira na 
1,4% cual lo ta hopi menos cu 
5.3% of 9.9% cu e introduc- 
cion di BTW lo a trece cune, 
tambe pa alivia e peso fiscal 
ora di importa, a bin cu algun 
simplificacion den e sistema 
di invoerrechten pa crea efi- 
ciencia y ta compensa, “tur 
esaki ta haci pa prepara Aruba 
pa por bay over na un sistema 
di BTW cu ta un recomen- 
dacion y ayudo di IMF,” el a 
bisa. 
A scoge pa sigui cu BBO cu 
ta un sistema simpel y laga 
e BBO na frontera traha pa 
algun aña pa asina comercio, 
pueblo, DIMP y Aduana cus- 
tuma cu e cambio aki cu ta 
mimica e sistema di un BTW 
cu ta traha cu derecho di res- 
titucion di e impuesto cu ta 
paga na frontera, algo nobo 
pa Aruba “pero esaki ta ante- 
sala pa bay over na e sistema 
di BTW pasobra ainda tabatin 
discusion cu nos tur tabata sa 
cu un BTW tabata un miho 
belasting pa Aruba, pero na 
momento di introduccion 
nos a mira cu debi na infla- 
cion, nos no a bay door mas 
cune.” 


E informacion fiscal ta bay 
yuda pa haci calculacion 
nobo pa e sistema di tarifa 
di e BTW y ta duna espacio 
pa BTW por introduci sin 
mucho resistencia. 
E simplificacion di e sistema 
di invoerrechten di 12 tarifa 
pa 6 tarifa ta bay brinda efi- 
ciencia y algun compensa- 
cion cune. 


Debi na varios pregunta cu 
a keda haci, nan a pasa riba 
algun detayenan na unda 
minister Maduro a sigura cu 
gobierno a bin ta traha riba e 
stabilidad financiero di Aruba 
den cual a traha no solamente 
riba entrada pa pais Aruba, 


pero tambe a baha gasto di 
gobernacion, loke segun el a 
sigura, esey por verifica den e 
diferente rapportnan local y 
internacional. 


E control cu ta bay haci di 
pago di BBO na frontera ta 
bay haci door di departamen- 
to di Aduana, na momento cu 
e persona ta yena a formular- 
io automatisa di ASYCUDA 
na momento di indica kico 
ta bay importa, e sistema mes 
ta indica cuanto tin cu paga 
di BBO y e sistema mes ta 
bay notifica departamento di 
Impuesto cuanto BBO e per- 
sona a paga na frontera. Esey 
ta nifica cu no mester haci 
papelnan ni na Aduana ni na 
departamento di Impuesto lo 
cual tampoco ta bay causa gas- 
tonan administrativo, manera 
e mandatario a señala. 


Personanan 
y 
negoshinan 
mester paga e BBO, esnan cu 
ta bestel productonan online 
na unda na Aruba diferente 
persona ta trece mercancia 
pa bende nan riba rednan so- 
cial como por ehemplo riba 
Facebook di Vraag & Aanbod 
unda antes tabata paga sola- 
mente invoerrechten pero 
awor como persona particu- 
lar tambe tin cu paga e BBO 
na frontera “pasobra tur hen- 
de ta bay coopera cu caha di 
gobierno, na largo tempo nos 
a tende cu no tin level play- 
ing field hendenan ta drenta 
cu mercancia y bende nan 
riba Vraag & Aanbod, cam- 
ber na cas of band’i caminda 
y nan no ta paga nada, com- 
panianan estableci si tin cu 
paga e delaster cos, aworaki 
nos tur ta contribui na caha di 
gobierno pa asina nos tur por 
ricibi e servicionan cu como 
persona, comercio of comu- 
nidad nos tur kier ricibi for di 
un gobierno,” el a bisa. 


Tocante otro dudanan cu a 
trece dilanti, a sigura cu fruta 
y berdura ta paga 7% di BBO 
na frontera pero por deduci 
for di volumen di benta, pro- 
ductonan pa benta tin dere- 
cho di deduccion, produc- 
tonan pa uso di operacion di 
negoshi por deduci di e ga- 
nashi y entrada pasahero cu 
producto via aeropuerto tin 
vrijstelling di 400 florin di in- 
voerrechten y BBO. 


Pa preguntanan y/of dudanan 
e mandatario a laga un num- 
ber di telefon pa por tuma 
contacto cune na 592.8200. 

31 di mei: Dia Internacional Sin Tabaco “Cultiva alimento, 
no tabaco” 


Tur 31 di mei ta celebra 
Dia 
Internacional 
Sin 
Tabaco, un dia cu Organi- 
sacion Mundial di Salud 
(OMS)a duna impulso na 
1987 cu e obhetivo di in- 
forma y conscientisa hen- 
de tocante e efectonan da- 
ñino y mortal di consumo 
di tabaco y di exposicion 
pasivo na e huma di e sub- 
stancia aki. 


Pa aña 2023 e lema di Or- 
ganisacion Panamericano di 
Salud (PAHO) conhunta- 
mente cu OMS ta: “Cultiva 
alimento, no tabaco.” Den 
esaki nan ta enfoca riba e 
daño pa salud di tur hende, 
tanto pa agricultornan como 
pa henter e planeta na mo- 
mento cu ta cultiva tabaco. 


Industria tabacalero ta inter- 
feri den intento pa substitui e 
cultivo di tabaco, contribuy- 


endo na e crisis alimentario 
mundial manera nan website 
ta indica. 
Na mundo, tin mas di 124 
pais cu ta produci tabaco 
como cultivo comercial y nan 
ta destina e actividad ey na un 
superficie calcula na 3.2 mi- 
yon hectar di tera fertil. 
E tres pais principal pro- 
ductor di blachi di tabaco ta 
China, Brazil y India. Nan 
ta concentra mas di 60% di 
e produccion mundial. Na 
medida cu e normativanan 
di e paisnan di ingreso me- 
diano y halto ta bira mas difi- 
cil, e companianan tabacalero 
ta dirigi cada biaha mas na 
paisnan Africano pa aumenta 
nan produccion di blachi di 
tabaco. 


Ta p’esey cu ta purba di 
desconseha hende pa con- 
sumi tabaco di tur forma, y 
di igual manera evidencia 


e practicanan comercial di 
companianan tabacalero pa 
stimula e consumo di taba- 
co y publica e actividadnan 
di OMS den e lucha contra 
consumo di tabaco. 


Cada dia consumo di tabaco 
ta mata aproximadamente 6 
miyon persona, un cifra cu 
ta premira por aumenta hasta 
mas di 8 miyon pa aña 2030 si 
e medidanan pa evita esaki no 
ta implementa. 
Manera ta conoci, su uso 
ta perhudicial pa tur hende 
causando malesa, morto y ta 
pone e famianan mas pober 
igualmente cu nan economia 
nacional debi na gastonan di 
salud publico. 


Ademas, e cultivo di tabaco 
ta usa cantidadnan grandi di 
plaguicida y fertilisante toxi- 
co cu ta contamina awa y ta 
causa deforestacion y secura. 


Ta hopi motibo pa cual hende 
mester stop di huma, pero sin 
duda esun di mas poderoso ta 
e salud di e mesun hendenan. 
Den esaki, ta causa malesa 
di cancer, causando dañonan 
grandi na pulmonnan y tam- 
be ta influi den aparicion di 
tumornan na boca, riñon, 
pancreas, entre otro organo. 
Tin estudionan cu ta dem- 
ostra cu humamento ta un 
factor cu ta provoca e riesgo 
mayor di sufrimento di leu- 
kemia y cancer di stoma, di 
mama, di higra y utero. 


Humamento ta aumenta e 
ritmo di curason y presion ar- 
terial, loke tambe ta aumento 
e riesgo di haya un malesa 


coronario. Tambe ta causa 
bronkitis cronico y e sinto- 
manan den sistema respira- 
torio, loke ta nifica e malesa 
pulmonar mas destructivo. 


Tanto pa hende muhe como 
pa hende homber humamen- 
to por disminui nan capacid- 
ad fertil y den hende homber 
por causa erectile dysfunc- 
tion. 
E djentenan ta bira geel y por 
provoca malesanan di djente, 
tambe ta acelera envehece- 
mento di cuero y lashinan ta 
cuminsa aparece den e cara. 
Pa hende muhe cu ta gusta 
huma, nan tin e riesgo mayor 
di presenta aborto y compli- 
cacion den embaraso y parto. 
E yiunan di mama humado ta 
nace cu menos peso, loke ta 
asocia na un riesgo mayor di 
fayecimento y malesanan di e 
baby durante periodo di bebe 
lechi di pecho y su prome in- 
fancia. 


Tambe ta importante pa de- 
staca cu productonan nobo y 
informacion falso ta menasa 
di tira afo decadanan di lucha 
contra tabaco. Mediante un 
publicacion riba su website, 
Organisacion Panamericano 
di Salud (PAHO) ta informa 
cu e porcentahe di pobla- 
cion cu ta consumi tabaco 
na America a reduci di 28% 
pa 16,3% entre 2000 y 2020; 
productornan novedoso y in- 
formacion falso di industria 
tabacalero dirigi specialmente 
riba e hobennan ta reduci e 
logronan cu e promocion di 
“VAPER” na unda a sigura cu 
ocho pais den region a prohi- 
bi su uso y comercialisacion. 
Nan ta preocupa cu den 14 
pais te ainda no a tuma ni un 
tipo di accion tocante esaki. 


Pa enfrenta e menasa aki, di- 
rector di PAHO doctor Jarbas 
Barbosa ta considera funda- 
mental pa paisnan pone den 
marcha politicanan pa evita 
su consumo, principalmente 
entre hobennan, ya cu esey 
por nifica e porta pa consumo 
di tabaco. 


Na aña 202 sur America a 
bira e prome sub-region 100 
liber di huma di tabaco, ki- 
ermen na unda ta existi un 
prohibicion total di huma na 
luganan publico y luganan di 
trabao cera, ademas di trans- 
porte publico. Como resul- 
tado, 63% di e poblacion di 
America, loke ta nifica mas 
di 600 miyon persona, awor 
ta protegi di exposicion na 
huma di tabaco. 

Minister Dangui Oduber 
E proyecto di digitalisacion di e sistema di permiso di horeca ta avansando 


Minister di Turismo y 
Salud Publico sr. Dangui 
Oduber ta informa pueblo 
riba e proyecto di digitali- 
sacion cu ta avansando. 
Ya caba pa algun tempo 
trabounan 
ta 
andando 
den e proyecto di digi- 
talisacion y automatisa- 
cion cu lo bay mehora e 
servicio y eficiencia di e 
“Horeca vergunning” cu 
Ministerio di Turismo y 
Salud Publico ta procesa. 


E proyecto aki ta den cuadro 
di e eliminacion di e cono- 
cido “red tape” y burocracia 
cu ta existi pa asina brinda un 
mihor servicio y trece trans- 
parencia na e clientenan di 
Gobierno. E “Horeca ver- 
gunningnan” cu lo bay wor- 
do digitalisa ta: Hotel, loge- 
ment, koffiehuis, restaurant, 
bierhuis, slijtvergunning, so- 
cieteitvergunnnig, ijsvergun- 
ning y grossiersvergunning. 


E proceso di “Horeca ver- 
gunning” ta wordo ehecuta 
door di cuatro departamento 
cu ta Directie Wetgeving en 


Juridische Zaken (DWJZ), 
Dienst Warenkeuring en Hy- 
giene (DWH), Korps Politie 
Aruba (KPA) y Korps Brand- 
weer Aruba (KBA). Es decir 
cu e proceso aki ta cay bou 
di Ministerio di Turismo y 
Salud Publico y Ministerio di 
Husticia y Asuntonan Social. 


E mandatario a señala cu 
prome cu otorga un permiso, 
mester tene na cuenta cu tin 
4 control pa tuma lugar. Na 
prome e control di DWJZ cu 
ta controla cu tur papel ta na 
ordo y complete manera ley 


ta stipula, consecuentemente 
control di e 3 departemento 
nan (DWH,KBA y KPA) 
mester tuma lugar cu un 
advies positivo pa asina por 
procesa e permiso y otor- 
ga esaki. E ta conta pa tur e 
permisonan ya menciona. 


Ya pa algun tempo caba Min- 
isterio a indentifica cu tin 
espacio pa adapta y mehora 
e proceso aki. Pa logra esaki 
ta bay haci uzo di innova- 
cion y tecnologia pa bay den 
digitalisacion y automatisa 
henter e proceso por medio 


di un plataforma. E lo bira 
asina cu na momento cu un 
persona of un compania haci 
un peticion y te na e mo- 
mento cu e permiso wordo 
otorga lo keda digitalisa. 
Minister Oduber ta con- 
venci cu na momento cu e 
proyecto aki keda cla, e tra- 
bounan lo bay na un manera 
mas eficiente caminda ta bay 
brinda un mihor servicio 
na e clientenan di Gobier- 
no. Tur hende lo bay sinti y 
nota e cambio grandi aki por 


medio di innovacion y tec- 
nologia cu e proyecto aki lo 
trece cune. Esaki sigur ta un 
stap den e rumbo cu henter 
Gobierno ta bayendo, ha- 
ciendo uzo di innovacion y 
tecnologia pa sigui innova 
e servicionan di Gobierno. 


Finalmente Minister Odu- 
ber kier gradici tur e depar- 
tamentonan cu ta involvi 
den e proyecto di digitali- 
sacion di e horeca vergun- 
ning, sigui cu e bon trabou! 


Minister Endy Croes a firma un acuerdo entre e 4 paisnan di Reino 
Hulandes 


Dialuna ultimo, Minister 
di Enseñansa y Deporte 
Sr. Endy Croes a reuni cu 
directora di Departamen- 
to di Enseñansa Aruba 
(DEA), Sra. Anne Marie 
Proveyer y Coordinerend 
beleidsmedewerker Cari- 
bisch Gebied di Ministe- 
rie van Onderwijs, Cul- 
tuur en Wetenschap di 
Hulanda, Sra. Mabel van 
Houten. 


E motibo di e encuentro aki 
ta pa firma e Slotconclusie cu 
a haci dia 20 di april ultimo 
entre e cuater (4) Minister- 
nan di Enseñansa di Reino 
Hulandes, esta Minister di 
Enseñansa di Aruba Sr. Endy 
Croes, Minister di Ense- 
ñansa di Curaçao Sr. Sithree 
van Heydoorn, Minister di 
Enseñansa di Sint Maarten 
Sr. Rodolphe Samuel y Min- 
ister di Enseñansa di Hulan- 
da Sr. Robbert Dijkgraaf. Ta 
trata di diferente palabracion 
cu a haci riba nivel di Vier- 
landenoverleg, entre otro, 
Studiesucces cu ta trata di un 
beca pa fomenta intercambio 
di studiante dentro di Reino 
Hulandes. 


Ademas di esaki, a trata e 
Doorlichting 
Rapport 
cu 


Sra. Proveyer. Di 24 te cu 31 
di mei tin un delegacion di 
Hulanda cu tambe ta reuni- 
endo cu departamentonan 
di Gobierno y tur esnan cu 
ta trek e Doorlichting Rap- 
port. Sra. Proveyer a duna 
Minister Endy Croes infor- 
macion di tur palabracion cu 
a haci durante e reunionnan 
cu delegacion di Hulanda. 
Pa finalisa, Minister Endy 
Croes a expresa cu e tabata 
un reunion extenso, unda cu 
a trata temanan na nivel di 
Vierlandenoverleg. 


Dentro di algun luna e cuater 
(4) Ministernan di Enseñansa 
di Reino Hulandes lo bolbe 
reuni pa trata temanan di in- 
teres comun. 


salud a7 


Diaranson 31 Mei 2023 


A logra reduci e 200 sintoma di Long COVID pa solamente 12 sintoma 


(IFLScience)— Despues di 
hopi aña cu a purba iden- 
tifica kico exactamente 
ta Long COVID, un estu- 
dio nobo a reduci su lista 
largo di sintomanan sos- 
pechoso te na solamente 
un tiki mas cu dies. Prome 
tabatin mas di 200 sintoma 
cu ta considera relaciona 
cu e condicion misterioso 
cu ta keda, pero awor nan 
a defini claramente cu e 12 
sintomanan mas comun y 
consistente. 


Desde cu COVID-19 a bira 
un crisis di salud mundial, 
a informa tocante efectonan 
cronico y di duracion largo 
despues di tin e infeccion. 
Sintomanan manera nubia- 
mento di cabes, cansancio, y 
perdida di holo, tabata varia 
for di relativamente no co- 
mun te serio y incapacitante. 
E unico criterio pa identifica- 
cion di Long COVID tabata 
e persistencia di sintomanan 
continuo, sintomanan cu ta 
bay y bin, of aparicion di sin- 
toma nobo despues di 30 of 
mas dia despues di infeccion. 
Cientificonan a cuestiona si 


ta un condicion so cu ta causa 
e problemanan aki, of si ta 
un rango di condicionnan 
despues di COVID-19 cu ta 
wordo agrupa hunto, manera 
hopi enfermedadnan neuro- 
logico. 


Esaki ta wordo ehemplifica 
pa e hecho cu Long COVID 
tin un lista extensivo di sin- 
tomanan reporta—Organisa- 
cion Mundial di Salubridad 
(OMS) ta bisa cu mas di 200 
diferente problema di salud a 


wordo asocia cu e condicion. 
Si un sistema di diagnostica 
mester wordo poni na uzo, 
investigadonan mester tin un 
comprendemento mas claro 
di kico exactamente ta Long 
COVID. 


Pa haci esaki, un colabora- 
cion di investigadonan for di 
Merca a tuma data di pashent 
for di un grupo di casi 10.000 
persona, caminda 8.646 di 
nan tabatin COVID-19 antes 
y un grupo di control di 1,118 


no tabatin. For di esey, nan a 
haci encuesta na cada persona 
y a traha un lista di e sinto- 
manan mas reporta y a duna 
cada un di nan un cifra segun 
nan relacion cu COVID-19. 


E resultadonan a resalta 12 di 
e sintomanan mas prolifico 
relaciona cu Long COVID, di 
cual algun ya caba ta conoci. 


Na prome luga, cu e cifra 
mas halto posibel di ocho, ta 
e perdida di holo of smaak, 
un sintoma caracteristico di 
COVID-19 pa motibo di su 
capacidad no usual pa afecta 
celnan di nervio. Despues di 
esey, “post-exertional mal- 
aise” (sintimento di cansan- 
cio despues di esfuerso fisico 
of mental) ta segunda, y tos 
cronico ta tercera—nota cu 
tin un diferencia grandi di 
calificacion entre segundo y 
tercera, loke ta indica cu e dos 
sintomanan aki ta mas comun 
y probablemente mas relacio- 
na cu COVID-19 compara 
cu e resto. Investigadonan 
a identifica lo siguiente sin- 
toma: 
Sintoma (cifra): 


Holo/smaak (8) 
post-exertional malaise (7) 
Tos cronico (4) 
Nubiamento di cabes (3) 
Sed (3) 
Batimento di curason (2) 
Dolor di pecho (2) 
Cansancio (1) 
Deseo of capacidad sexual (1) 
Mareo (1) 
Problema gastrointestinal (1) 
Movemento abnormal (1) 
Perdida di cabey (0) 


E estudio tin algun limi- 
tacion, manera tur estudio 
di e tipo aki tin. E data tabata 
basa riba rapportnan di e mes 
personanan, loke por causa 
inexactitud, y e grupo di pa- 
shent a wordo selecciona for 
di un estudio separa, cual por 
a wordo influencia e proceso 
di seleccion. Pero asina mes, 
e resultadonan ta parce di ta 
coincidi cu sintomanan co- 
mun anteriormente reporta 
pa investigadonan di Long 
COVID. 


E estudio a wordo publica 
den JAMA. 


Cientificonan ta optimista cu extracto di planta barata tambe por trata 
osteoartritis 
(NLTimes)—Investiga- 
donan na Nijmegen ta 
optimista cu e extracto 
di planta colchicine, un 
remedi antiguo pa pia, 
tambe por yuda hende os- 
teoartritis. Usuarionan di 
colchicine cu a participa 
den estudio a mustra un 
reduccion di 30% den e 
necesidad pa operacion pa 
reemplasa rudia y heup, 
y e meditacion ta barata, 
sigur y facil pa uza, se- 
gun cientificonan di Rad- 
boudumc, e centro medi- 
co universitario na Nijme- 
gen, y Sint Maartenskli- 
niek. 


Osteoartritis ta un forma co- 
mun di artritis cu ta afecta 1.5 
miyon hende na Hulanda. 
Esnan cu ta sufri di artritis tin 
dolor pasobra e cartilago di 
articulacion ta gasta. Hende- 


nan cu tin artritis ta depende 
awor di remedi pa dolor,y 
algun articulacion afecta por 
wordo reemplasa pa medio di 
operacion. 


Colchicine a wordo usa 
prome pa trata inflamacion 
causa pa e malesa di “gout” al 
menos desde e prome siglo, y 
algun investigado ta kere cu 


esaki a wordo usa prome cu 
1500 A.C. tambe. Varios aña 
pasa, e profesor di cardiologia 
di Radboudumc, Jan Hein 
Cornel, y su coleganan a bin 
cu e idea cu e remedi por 
traha contra enfermedadnan 
cardiovascular caminda in- 
flamacion tambe ta hunga un 
papel. 


“Inflamacion ta hunga un pa- 
pel importante den e condi- 
cionnan ey tambe.Y nos 
tabatin rason: Nos estudio 
a mustra cu colchicine a re- 
duci e riesgo di un atake di 
curason, angioplastia, bypass 
of stroki cu 30%,” Cornel 
a bisa. A conduci e estudio 
ey den un colaboracion cu 
Calin Popa, un reumatologo 
na Sint Maartenskliniek, cu a 
hipotetisa cu e medicamento 
tambe por trata hendenan cu 
osteoartritis. 


Nan a analisa e data existente 
den un estudio y a descubri 
e conexion entre uzo di col- 
chicine y alivio pa pashent cu 
osteoartritis. Nan a publica 
e resultadonan diamars den 
e revista Annals of Internal 
Medicine, Radboudumc a 
anuncia. 


“Den e grupo trata cu colchi- 
cine, e cantidad di pashent 
cu a ricibi un rudia of heup 
nobo tabata mas cu 30% abou 
compara cu e grupo placebo. 
Pasobra cu esaki ta un remedi 
antiguo, nos sa cu e ta sigur,” 
Michelle Heijman a bisa, in- 
vestigado na e Sint Marrten- 
skliniek cu a yuda den e es- 
tudio. 


Como remedi, colchicine a 
prueba di ta sigur pa milenio, 
y dokter por prescribi esaki 
caba pa esnan cu e malesa 


di gout. Si esaki ser aproba 
como un tratamento pa os- 
teoartritis, esaki lo rekeri cu 
pashentnan lo mester tuma 
un pildo so pa dia, na un 
costo barata pa aña, investiga- 
donan a splica. Popa a bisa cu 
e ta kere cu esaki ta mehora 
calidad di bida mientras cu e 
ta retrasa of elimina e nece- 
sidad pa operacion, y tambe 
reduci costo di cuido medico. 
Mirando cu e prome estudio 
tabata diseña pa analisa e efec- 
to di e droga den pashentnan 
cu problema cardiovascular, 
mester di un otro estudio pa 
confirma e resultadonan pa 
pashent cu osteoartritis. Popa 
y Cornel tin e intencion pa 
continua cu nan trabou. 


“Si nos por confirma cu col- 
chicine en berdad ta traha, 
esaki lo un hopi bon noticia,” 
Pope a enfatisa. 

Corsou: 
ADECK ta splica SER su ambicionnan y plannan pa futuro pa cu sector 
di empresanan chikito y mediano 


Diabierna, dia 26 di mei 
ultimo, Konseho Sosial- 
Ekonómiko (SER), repre- 
senta pa su Director/Sec- 
retario General y su con- 
seheronan, a ricibi hunta 
di directiva temporal y 
e grupo di trabou di Ad- 
eck, e asociacion cu ta sali 
na interes di empresanan 
chikito y mediano na Cor- 
sou. Durante e encuentro 
aki e hunta di directiva 
temporal a splica su am- 
bicionnan y plannan pa 
futuro, den cua a enfoca 
riba e balor y necesidad di 
un asociacion di interes pa 
empresanan chikito y me- 
diano na Corsou. 
E encuentro entre e asesor- 
nan di SER y di Adeck a 
tuma luga den un ambiente 


constructivo y habri caminda 
ambos partido a haya opor- 
tunidad amplio pa comparti 
nan visionnan y puntonan 
di bista. E hunta di directiva 
temporal di Adeck a enfatisa 
cu e lo sigui enkamina un 
proceso pa fortalece empre- 
sanan chikito y mediano na 
Corsou y a suprayá e impor- 
tancia di un grupo di interes 
fuerte y moderno cu ta rep- 
resenta bos di empresarionan 
chikito y mediano y defende 
nan interesnan cerca Gobier- 
no y cerca otro instancianan 
y organonan relevante di pais. 


SER a demostra interes gran- 
di den e plannan di Adeck y 
a reconoce e papel crucial ku 
empresanan chikito y media- 
no tin den economia di e isla. 
Empresanan micro, chikito y 


mediano ta weso di lomba di 
nos economia. Por lo tanto 
nan ta desempeña un papel 
vital den creacion di empleo, 
fomenta innovacion y con- 
tribui di e forma ey na un 
crecemento economico sos- 


tenibel.” Partidonan a acorda 
cu otro e importancia di un 
cooperacion estrecho pa por 
atende di forma diligente y 
constructivo cu e retonan y 
oportunidadnan di empre- 
sanan chikito y mediano asina 


ey crea un ambiente empre- 
sarial faborabel pa Corsou. 


Durante e reunion tambe a 
discuti riba diferente tema, 
manera entre otro promo- 
cion di e espirito empresarial, 
mehora acceso di e tipo di 
empresanan aki na financia- 
mento, mehora competitivi- 
dat y promove sostenibilidad 
di operacionnan empresarial. 
Tambe a identifica medi- 
danan concreto con sigui re- 
forsa posicion di empresanan 
chikito y mediano. 


Ambos organo ta dicidido di 
sigui contribui positivamente 
na desaroyo y adelanto eco- 
nomico di Corsou y na re- 
alisacion di un ambiente em- 
presarial faborabel y sano. 


Corsou: 
Australia ta haci yamado na Corsou pa 
combati e operacionnan ilegal di wega di 
placa 


(CuraçaoChronicle) - E 
Gobierno di Australia a 
expresa preocupacion to- 
cante licencianan master 
otorga na Corsou y prov- 
eedornan di weganan di 
placa onkine cu ta evadi e 
legislacion di Australia. 


Apesar di e peticion di Aus- 
tralian Communication & 
Media 
Authority 
(CMA) 
pa para e actividadnan aki, e 
companianan involucra a ig- 


nora e yamado. Pa causa di 
esaki, e regulador di Australia 
ta buscando manera di pidi 
intervencion di gobierno di 
Corsou. 
Den un carta dirigi na Min- 
ister di Finanzas Javier Silva- 
nia, ACMA a provee un lista 
di e companianan di Corsou 
cu ta traha den weganan di 
placa y ta den violacion di e 
leynan Australiano. E compa- 
nianan aki ta opera casinon- 
an online bao “sublicencia” 


otorga pa gobierno id Corsou 
sin supervision apropia di 
nan actividadnan. Ademas, e 
boetnan cu impone riba e op- 
eradornan aki hopi biaha no 
ta ser paga, pa motibo cu nan 
ta sconde tras oficinanan di 
confiansa cu ta solamente ac- 
tua como administrador riba 
papel. 
Minister Silvania ta trahando 
activamente riba un orde- 
nansa nacional cu tin e meta 
di regula e sector di weganan 


di placa pa un tempo caba. 
Sinembargo te ainda no ta 
cla si e iniciativa aki lo efec- 
tivamente adresa e problema 
di actividad ilegal. Durante 
e ultimo decadanan, miles 
di sublicencia a keda otorga, 


cu un cantidad significante 
bayendo na organisacionnan 
criminal. E organisacionnan 
aki ta explota e casino online 
pa asina laba placa obteni cu 
actividadnan ilicito incluy- 
endo trafico di droga. 


Corsou: 
Parlamentario di Corsou ta pusha proposicion pa blokia matrimonio di 
mesun sexo 


CuraçaoChronicle) 
- 
Rennox Calmes, e lider 
di e partido politico Cu- 


rasoleño Trabou pa Kor- 
sou (TPK), a trece dilanti 
proposicion pa blokia ma- 


trimonio di mesun sexo na 
Corsou. 


E nivel di sosten pa Calmes 
su proposicion te ainda no 
ta cla. Si e proposicion exi- 
tosamente sigui dilanti via 
e varios conseho, e lo rekeri 
un mayoria di dos tercer den 
e 21 asiento di e parlamento 
Curasoleño pa bira ley. 


December ultimo, decision 
di corte a declara e exclusion 
di matrimonio di mesun sexo 
como un violacion di leynan 
anti discriminacion y regu- 
lacionnan constitucional na 
Corsou. Den su respuesta, 
gobierno a crea un apelacion 


den casacion e mesun luna. 
Gabinete di Corsou ta man- 
tene cu no tin obligacion le- 
gal, ni nacional ni internacio- 
nal pa permiti e matrimonio 
tradicional di parehanan di 
mesun sexo. 
Bao e codigo civil actual di 


Corsou, matrimonio ta defini 
como un union unicamente 
entre un homber y muhe. 
Sinembargo, corte a declara 
cu e provision aki ta den vio- 
lacion di e principionan di 
igualdad y falta di discrimi- 
nacion manera ta stipula den 
e constitucion di Corsou. 


Calmes ta argumenta cu e 
tipo di topico aki significante 
no mester ta determina sola- 
mente pa e hudiciario, sug- 
iriendo cu e hues ta sobrepas- 
ando su rol den parlamento. 
Tambe el a argumenta cu e 
poblacion di Corsou nunca a 
expresa cu ta acepta e matri- 
monio di mesun sexo. 

Gabinete Hulandes ta limita cooperacion cu Uganda pa motibo di 
legislacion anti-gay 


(NLTimes)—Hulanda ta 
bay limita su cooperacion 
cu Uganda pasobra cu e 
presidente di e pais Afri- 
cano a aproba legislacion 
anti-gay cual ta contro- 
versial. 
Dialuna, 
Presi- 
dente Ugandes, Yoweri 
Museveni, a aproba un 
ley cu ta considera un di e 
mas stricto contra hende- 
nan LGBTI den mundo. 


Esaki a causa critica fuerte for 
di gobiernonan occidental, 
companianan 
internacional 
y organisacionnan di dere- 


chonan humano. Segun e ley, 
pashent di HIV por encarga 
castigo di morto si nan tene 
relacion sexual cu un persona 
di mesun sexo. 


“Ta teribel cu Uganda de- 
finitivamente ta opta pa leg- 
islacion extremo anti-LGB- 
TIQ+,” Minister di Comer- 
cio Exterior y Cooperacion di 
Desaroyo, Liesje Schreinem- 
acher, a bisa dialuna. Gobi- 
erno Hulandes ta continua 
di “apoya activamente” e pro- 
teccion di comunidad LG- 
BTI den e pais ey. 


El a anuncia cu gobierno ta 
bay para su sosten pa pro- 
gramanan di aplicacion di ley. 


Mas cu 25 miyon euro tabata 
plania pa e cooperacion cu ta 
bay ser interumpi den e añan- 


an binidero. E legislacion an- 
ti-gay por afecta tambe otro 
programanan di cooperacion 
cu Uganda. Minister Sch- 
reinemacher ta bay tuma un 
decision riba esaki na un fe- 
cha posterior. 


Minister di Asuntonan Exte- 
rior, Wopke Hoekstra, a bisa 
via Twitter cu e tabata “pro- 
fundamente desapunta” cu 
e situacion. “Hulanda ta de- 
fende derechonan humano 
pa tur hende y ta pidi Uganda 
fuertemente pa haci mescos.” 


Menasa di terorismo di yihadista y extremistanan derechista ta 
aumenta na Hulanda 


(NLTimes)—Menasa 
di 
atake terorista na Hulanda 
a crece den e ultimo seis 
luna, segun Coordinado 
Nacional pa Contrateror- 
ismo y Siguridad (NCTV). 
Den e evaluacion di me- 
nasa mas recien, e coor- 
dinado a bisa cu e ta mira 
“señalnan creciendo” cu 
organisacionnan yihadista 
ta preparando atakenan 
terorista na Europa. Tam- 
be el a referi na menasa 
for di extremistanan dere- 
chista. 


Hulanda hopi tempo ta wor- 
do mira “como un obhetivo 
legitimo pa un atake” y ul- 
timamente a a ser considera 
“ainda mas” despues di un in- 
cidente recien unda un copia 
di e Quran a wordo destrui 
como protesta. Sinembargo, 
nivel oficial di menasa teror- 


ista ta keda mesun, na nivel 
tres pa “significante”. 


Lider di Pegida, Edwin Wa- 
gensveld, a sali den noticia e 
ultimo lunanan pasobra el a 
kibra e Quran, e buki santo 
pa musulmannan. Ofensanan 
manera esaki ta pone Hulan- 
da “riba radar” di rednan yi- 
hadista na Siria, Afghanistan 
y Turkia. Como resultado, 
Hulanda a wordo menciona 


den material di propaganda 
terorista. Esaki no semper 
ta conduci na mas atakenan, 
pero si ta contribui na un 
mayor menasa terorista den 
plaso cortico, segun NCTV. 


E menasa contra obhetivonan 
Hulandes den paisnan unda 
gruponan terorista relaciona 
cu ISIS ainda ta activo, ta mas 
grandi cu den Hulanda mes. 
Plannan cu a wordo descubri 


for di februari di aña aki a in- 
dica e posibilidad di un atake 
contra varios luga, incluy- 
endo e consulado Hulandes 
na Istanbul. Probablemente a 
prepara esaki como represalia 
pa e destruccion di Quran. 
Den Hulanda mes, e move- 
mento yihadista ta fragmen- 
ta ideologicamente, segun 
NCTV, y ta calcula cu nan 
tamaño ta yegando na 500 
persona. 


Tambe tin un menasa for di 
extremistanan derechista, se- 
gun NCTV. E movemento 
aki a bira mas impredecibel 
tanto na Hulanda como den 
otro paisnan Europeo. NCTV 
ainda a bisa cu ta “preocu- 
pante” cu e mundo online cu 
ta envolve teroristanan dere- 
chista tambe tin siguidonan 
Hulandes. Hende cu ta sigui 
e filosofia aki, mayoria biaha 


hobennan masculino, “por 
hoga den contenido rabioso 
aña tras aña, te cu un inci- 
dente isola ta provoca nan pa 
comete violencia concreto.” 


Incidentalmente, hendenan 
for di e ambiente aki ainda 
no a comete un atake na Hu- 
landa, a pesar cu a detene mas 
extremistanan derechista cu 
a cuminsa radicalisa na Hu- 
landa y den otro paisnan Eu- 
ropeo. Esaki no semper ta un 
indicacion di mas actividad 
terorista, 
pero 
“principal- 
mente ta nifica cu servicio- 
nan di siguridad tin un bista 
mehora riba e menasa di tan- 
to tempo.” 


NCTV ta kere cu e desaroyo- 
nan ainda ta den cuadra cu e 
nivel di menasa tres, cual ta 
nifica “un atake na Hulanda 
ta posibel.” 


Schiphol ta haci poco pa proteha su empleadonan contra emisionnan 
di avion 


(NLTimes)—Schiphol no 
ta proteha su personal su- 
ficientemente contra ex- 
posicion na emisionnan 
dañino di avion. Esaki ta 
e conclusion di e Inspectie 
di Labor Hulandes, cual 
tambe a bisa cu e plannan 
di aeropuerto pa mini- 
malisa exposicion ta insu- 
ficiente. E deficiencianan 
ta sali den un decision 
preliminar di e Inspectie 
di Labor. Schiphol por ex- 
presa su opinionnan awor 
prome cu regulando tuma 
un decision final. 


Inspectie di Labor a urgi 
Schiphol pa y usa “ekipahe 
di trabou adecua” pa laga su 
personal traha mas sigur. E 


grado y duracion di exposi- 
cion tambe mester reduci. 
Esaki por logra, por ehempel, 
por medio di usa “taxi bots” 
pa move avionnan den aero- 
puerto, pa nan no emiti nada 
durante e proceso di taxi. 


Schiphol tin e plan pa haci 
esaki pa 2030. Sinembargo, 
segun Inspectorat di Labor, 
no tin detaye di e medida aki 
den un plan di accion. Tam- 
be ta falta e specificacion di 
con Schiphol ta bay reduci e 
substancianan dañino cu su 
personal ta expone na nan. 
E plan di accion “no ta in- 
dica den cual periodo ta bay 
tuma tal medidanan,” a bisa 
Inspectorat. 
E regulador a duna Schiphol 


te na fin di aña aki pa sigui 
desaroya su plan di accion. 
Loke ta trata emisionnan di 
avion, aeropuerto mester tin 
“un plan completo” pa na fin 
di 2024 lo mas tarda. 


Schiphol a yama e decision 
preliminar di Inspectie “un 
spiel cu no por ignora.” CEO 
Ruud Sondag a bisa: “Ta cla 


cu condicionnan di trabou na 
Schiphol mester mehora. Es- 
aki ta un prioridad tambe den 
e rumbo nobo cu nos a mara. 
Empleadonan 
mester 
tin 
un luga di trabou saludabel. 
Sigur a haci mehoracionnan 
den e añanan, naturalmente, 
pero mester bay mas lihe cu 
esey y mas miho.” 
Aeropuerto a bisa cu ya nan 


ta purbando di reduci ex- 
posicion na emisionnan da- 
ñino. Por ehempel, Schiphol 
ta poniendo avionnan taxi 
cu menos motor. Tambe ta 
tumando medidanan pa au- 
menta distancia entre fuente 
di emisionnan y emplead- 
onan. Schiphol ta investi- 
gando tambe con pa mehora 
calidad di aire. 


Esaki no ta prome biaha cu 
e Inspectie di Labor ta in- 
vestiga condicionnan di tra- 
bou na Schiphol. Na maart,e 
regulador a pidi seis compa- 
nia di maneho di maleta na 
aeropuerto pa cuminsa usa 
hermentnan pa evita cu em- 
pleadonan mester carga tanto 
peso riba nan mes. 

Fiscalia a haci un inspeccion na dependencia di palacio presidencial 
Colombiano 
(EFE) - Fiscalia Colom- 
biano a haci un inspec- 
cion ayera diamars den 
un dependencia di e Casa 
di Nariño, sede di Ehecu- 
tivo, como parti di inves- 
tigacion di un supuesto 
hortamento di placa na 
cas di Laura Sarabia, hefe 
di gabinete di Gustavo 
Petro y e presunto abuso 
di poder, mediante uso di 
poligraaf, den un interog- 
atorio. 


“E diligencia cu ta bay realisa 
awe 30 di mei tin e obhetivo 
di recauda informacion y 
realisa un labor di verifica- 
cion pa establece existencia 
di camaranan di siguridad pa 
drenta na edificio Galan, na 
unda supuestamente ta ubica 
e sala di poligraaf,” Fiscalia a 
bisa den un comunicado. 
E investigacion ta relaciona 
cu denuncianan di Marel- 
bys Meza, ken a traha como 
babysitter na cas di Sarabia y 
a bisa cu nan a interog’e na 
dependencia di palacio presi- 
dencial como sospechoso di 
e supuesto hortamento di un 
tas cu un suma di placa no 
conoci. 
Segun Meza a revela, un bes 


Sarabia a ripara di e horta- 
mento, miembronan di sigu- 
ridad presidencial a hib’e na 
un edificio ubica dilanti di 
Casa de Nariño pa interog’e y 
tambe a keda someti na prue- 
banan di poligraaf sin un or- 
den hudicial, loke a ocasiona 
un polemica na e pais. 
Diadomingo ultimo, Casa 


de Nariño a informa “cu e 
supuesto hortamento a tuma 
luga na januari di 2023 y dia 
29 di e mesun luna a haci e 
denuncia penal na autoridad- 
nan competente.” 
“Nos ta rechasa e version 
tocante supuesto abuso di 
poder, mal uso di recursonan 
publico y maltrato na perso- 


nanan indefenso,” Gobierno 
a señala den un comunicado, 
den cual a agrega cu “e proce- 
duranan” den cual e ex-baby- 
sitter a keda someti “a efectua 
den dependencia identifica di 
Jefatura pa Proteccion Presi- 
dencial, visibel, debidamente 
identifica y dispuesto den e 
mesun ubicacion for di basta 


aña caba.” 
Sinembargo, fiscal general di 
Colombia Francisco Barbosa, 
cu ta enfrenta cu Petro, a de- 
staca cu “e unico entidad cu 
por adelanta procesonan in- 
vestigativo tocante delitonan 
ta Fiscalia General di Na- 
cion.” 
E comunicado di Fiscalia di 
ayera ta bisa cu Petro “falta di 
bisa e berdad” di loke a realisa 
ta un inval y a sigura cu “e 
diligencia hudicial cu ta bay 
adelanta ta un inspeccion so- 
licita pa un fiscal di Direccion 
Specialisa contra Violacion na 
Derechonan Humano.” 
Ademas, a inspecciona Jefatu- 
ra di Proteccion di Presiden- 
cia pa asina haya sa e lista di 
personanan cu entre januari 
cu februari di e aña aki a haci 
parti di skema di siguridad y 
transporte asigna na Sarabia, 
considera como e man drechi 
di Petro. 
E documento a conclui cu e 
inspeccion ta un competen- 
cia di fiscalnan pa “e desaroyo 
normal di investigacion, na 
tempo cu ta garantisa e dere- 
chonan fundamental di esnan 
cu por keda afecta cu e dili- 
gencia.” 


Panama: 
A multiplica cu 8 biaha e cantidad di mucha menor di edad cu ta crusa 
e selva di Darien nan so 


(EFE) - Unicef a bati alar- 
ma ayera diamars indi- 
cando cu a multiplica cu 8 
biaha e cifra di muchanan 
menor di edad cu ta crusa 
e selva di Darien nan so 
for di januari te cu april 
ultimo, compara cu e me- 
sun periodo di aña 2022 , 
alcansando e record “di 
mas di 25.000.” 


E muchanan y hobennan aki 
a yega canando na comuni- 
dadnan cu ta duna refugio y 
stacionnan temporal di recep- 
cion migratorio situa na pro- 
vincia Panameño di Darien, 
na unda miles di migrante cu 
ta biaha pa Nort America ta 
ricibi asistencia di salud y ali- 
mentacion. 
“Muchanan cu ta sobrevivi di 
e transito di selva di Darien 
ta rekeri intervencion pa 
salba nan bida como aten- 
cion medico, acceso na awa 
potabel, saneamento y kit di 
higiena, recuperacion psico- 
emocional y servicionan di 
proteccion, specialmente, pa 
esnan cu a sufri di violencia 
of cu ta biaha nan so,” ONU 


a resalta. 
Unicef a agrega cu “danki 
na recursonan di Gobierno 
di Merca y di Agencia Hu- 
manitario y Proteccion Civil 
di Union Europeo, cu ta 
apoya Estado Panameño cu 
provision di servicionan pa e 
poblacion migrante y di co- 
munidadnan local cu a haya 
impacto di migracion.” 
E organisacion di Nacionnan 
Uni a pidi na “sociedad y Es- 
tado uni nan esfuerso pa sig- 
ura cu tur mucha, indepen- 
dientemente di nan origen 
of situacion migratorio, por 
crece den un ambiente sigur, 
cu acceso na enseñansa di cal- 
idad, atencion di salud adecua 
y tur oportunidad necesario 
pa logra nan potencial pleno.” 
America ta bibando un crisis 
migratorio sin precedente, cu 
miles di nacional di paisnan 
di sur di continente biahando 
di manera iregular pa Merca, 
un fluho cu ta alimenta ade- 
mas pa migrantenan iregu- 
lar procedente di tur parti di 
mundo. 
E situacion aki ta expresa 
cu mas di 157.000 persona 


a crusa e selva peligroso di 
Darien e aña aki so. Esaki ta 
e frontera entre Colombia y 
Panama y ademas entrada pa 
Centro America for di sur. 
Esaki ta un cifra superior na 
109.293 di esnan cu a haci 
mesun cos entre 2010 y 2019 
y casi cinco biaha mas cu 
33.819 di e prome cinco luna 


di e aña aki. 
E mayoria di e biaheronan aki 
ta bin for di Venezuela, Ecua- 
dor y Haiti, aunke tambe tin 
personanan di otro paisnan 
incluyendo esnan di Africa, 
Asia y Europeo. Ta trata di 
famianan henter cu ta sigura 
cu nan ta huy di hamber of 
violencia y cu nan ta kere cu 


na Merca nan lo tin e opor- 
tunidad di haya un miho bida. 
Miles di migrante ta na ciu- 
dadnan Mexicano frontera cu 
Merca, cu e luna aki a cambia 
su politica di migracion den 
un intento di stop e creciente 
fluho migratorio di perso- 
nanan cu ta busca asilo na e 
pais aki. 

Venezuela: 
Oposicion ta adverti di un strategia hudicial di Maduro pa impedi 
eleccion primario 


(ElNacional) - Oposicion 
di Venezuela a denuncia 
cu e gobierno di Nicolas 
Maduro ta preparando 
un strategia hudicial pa 
impedi e realisacion di e 
eleccion primario, den cual 
su adversarionan politico 
lo 
eligi 
un 
candidato 
unitario pa e eleccion 
presidencial 
di 
2024. 


“Nos ta alerta Venezuela cu 
Nicolas 
Maduro, 
uzando 
un personahe scur manera 
Luis Ratti, a anuncia e 
interseccion dilanti e Tribunal 
Supremo di Husticia di un 
recurso contra e eleccion 
primario 
di 
e 
forsanan 


democratico,” 
e 
Unidad 
a 
informa 
ariba 
Twitter. 


Segun 
e 
coalicion, 
e 
interseccion 
ta 
sucede e luna aki mes. 


E Unidad a recorda cu Ratti 
a presidi e Frente Nacional 
Bolivariano Hugo Chavez 
na aña 2016. Y cu tambe el 
a postula manera candidato 
den e procesonan electoral di 
aña 2015, 2018, 2020 y 2021. 


“For di e Plataforma Unitaria 
nos ta ratifica nos compromiso 
cu e eleccion primario y 
nos respaldo na e trabao cu 
e Comision Nacional de 


Primaria ta realisando,” e 
Unidad democratico a bisa. 


E 
eleccion 
primario 
a 
sufri atakenan cu ta bin 
for di e chavismo desde 
e anuncio di su proceso. 


E mesun Nicolas Maduro 
ta 
acusa 
e 
candidatonan 
di pidi sancion y di causa 
e 
crisis 
economico 
na 
Venezuela. 
Mientras 
cu 
Diosdado 
Cabello, 
prome vice presidente di 
e Partido Socialista Unido 
de 
Venezuela, 
ta 
afirma 
cu e eleccion interno no 
ta bay tuma luga pasobra 
finalmente ta bay defini e 


candidato unitario a traves 
di un consenso, lagando 
como 
figuranan 
principal 
e ex candidato presidencial 
Henrique 
Capriles 


Radonski, cu actualmente 
no 
por 
eherce 
carganan 
publico, y e gobernador 
Zuliano, Manuel Rosales. 


Haiti: 
Migrantenan Haitiano ta protesta na Ciudad de Mexico pa exigi 
permiso di trabao 


(DiarioLibre) - Un grupo 
di migrante Haitiano, cu 
atrobe ta drumiendo den 
un campamento provi- 
sional riba caya, a marcha 
dialuna na e capital Mexi- 
cano pa exigi permiso di 
trabao y instalacionnan 
cu ta permiti nan biba den 
condicionnan digno. 


Un binti tanto Haitiano, 
mayoria hende homber, a 
manifesta desde e plaza Gior- 
dano Bruno, na e colonia 
(bario) Juarez, unda cu un 
grupo grandi ta drumi riba 
caya for di algun luna caba. 


E escasez di representacion, e 
organisadonan a alega, ta debi 


na, cu si nan tur bandona 
e plaza, nan tin miedo cu e 
autoridadnan lo kita e cam- 
pamento, ademas cu e auto- 
ridadnan apenas a destina dos 


agente di trafico pa garantisa 
nan seguridad durante e mar- 
cha. 


“Hopi ruman Hiatinao ta 


malo na e campamento, e 
situacion ta dificil y no tin 
acercamento di ningun di e 
tres nivelnan di Gobierno,” 
Wilner Metelus, presidente 
di e Comite Ciudadano en 
Defnesa de los Naturalizados 
y Afroamericanos (CCD- 
NAM), a expone. 


“Hopi di nan tin hopi dia sin 
come, sin awa pa baña y nan 
kier keda na Mexico, nan no 
por drenta Merca,” el a agre- 
ga. 


E estadia na Mexico, pa e 
mayoria di e Haitianonan tin 
solamente un sentido: traha y 
spaar placa pa inicia un bida 
nobo of trece nan famia na e 


pais. 


A pesar cu e plaza Giordano 
Bruno a wordo desaloha pa 
e autoridadnan cerca di dos 
luna pasa y e migrantenan a 
wordo traslada pa un cam- 
pamento gubernamental na 
e alcaldia di Tlahuac, pero e 
ciere di esaki a bolbe converti 
e plaza den un campamento 
di migrantenan Haitiano. 


Haitiano ta e nacionalidad cu 
mas solicitud di asilo a pre- 
senta durante e aña aki na 
Comas, cerca di 18.860, pero 
e ONG a denuncia na EFE cu 
apenas nan ta resolve positi- 
vamente e 5% di e casonan. 


Venezuela: 
Ta pidi Tarek William Saab investiga supuesto fraude electoral den UCV 


(ElNAcional) - E profesor 
Miguel Oswaldo Grillo, ex 
miembro di e Comision 
Electoral di e Universi- 
dad Central di Venezuela, 
UCV, a introduci dialuna 
ultimo un recurso na e 
Ministerio Publico pa so- 
licita na e Fiscal Tarek 
William Saab pa cuminsa 
cu un investigacion pa 
un supuesto fraude den e 
eleccionnan suspendi na e 
scol ey. 


Un reportahe publica pa Tal 
Cual ta indica cu Grillo ta 
spera cu por determina ken ta 
esnan responsabel di e men- 
tira aki cu a burla e ciudada- 
nonan cu tabatin e intencion 


di participa den e eleccionnan 
aki. 


E profesor, segun e medio di 
comunicacion, a afirma cu e 
mesanan electoral a wordo 
instala cu un retraso di has- 
ta cuater ora pa finalmente 
suspende e eleccion. “Sin 
ningun motibo y sin ningun 
splicacion na e comunidad 
universitario.” 


El a señala cu e Reglamento 
di e Ley di Eleccion universi- 
tario ta establece cu tur e me- 
sanan electoral mester ta cla y 
cu tur e material necesario pa 
7or di mainta cu e obhetivo 
cu pa 8or di mainta e eleccion 
por cuminsa cu normalidad. 


“Mester resalta cu e Univer- 
sidad Central di Venezuela ta 
constitui pa 11 facultad y 52 
scol y cu e facultad di Agro- 
nomia y Veterinario, ubica 


na e estado Aragua, no a sus- 
pende e proceso y a hib’e te 
final felizmente, cu un par- 
ticipacion hopi halto,” el a 
alega. 


E comision electoral, den 
prome instancia, a informa 
despues di merdia di dia 26 di 
mei cu e material electoral a 
muha pa motibo cu a warda 
esaki den un luga cu faya di 
infrastructura y cu ademas ta- 
batin un siman sin servicio di 
internet. 


“E tabata un decision dificil 
despues di tanto luna di pre- 
paracion y trabao. Si, algo a 
pasa. P’esey nos a dicidi cu e 
miho opcion tabata suspende 
y reprograma e proceso pa 
duna e garantia electoral cu 
tur tin mester,” el a comu- 
nica. 


Riba Caya 

American Eagle cu nan gran apertura na Renaissance 
Mall, Aruba: 
Cumpra y Spaar! 


Grupo David Enterprises a yama bon 
bini na Aruba, e marca di moda iconico 
“American Eagle” na comienso di e aña 
aki. Na honor di e evento aki, nan ta 
entusiasma pa celebra e gran apertura 
di nan sucursal nobo na Aruba, cual 
ta situa na Renaissance Mall. E evento 
hopi anticipa lo tuma luga dia 1 di juni 
2023, y ta promete un experiencia di 
compra increibel pa pioneronan y es- 
nan entusiasma cu moda. 


Cu su compromiso pa brinda cliente pro- 
ductonan di calidad halto y di ultimo mode- 
lo, American Eagle a bira un nomber renom- 
bra den industria di moda. E apertura di nan 
sucursal nobo na Aruba ta un testamento di 
e expansion global di e marca y e dedicacion 
pa ofrece e tendecianan di moda mas actual 
na e clientela rond di mundo. 


Pa celebra e momento special aki, American 
Eagle ta ofrece un oferta exclusivo na tur cli- 
ente. Durante e gran apertura, clientenan lo 
goza di un descuento fantastico di 30% riba 
tur cos den e tienda. Pero esey no ta tur! E 
prome 20 clientenan cu yega na e tienda lo 
ricibi un regalo adicional. American Eagle lo 
reparti tas di jeans gratis, un accesorio unico 
pa tur persona entusiasma cu e mundo di 
moda. Clientenan por selecta nan adapta- 
cion durante e evento y ricibi nan tas per- 
sonalisa instantaniamente. 


"Nos ta hopi contento pa trese e excelente 
ofertanan di moda di American Eagle pa e 
comunidad di Aruba," asina Osman Farouk 
Osman, Gerente di Pais Aruba/Curaçao, 
Grupo David a bisa. "Nos tienda nobo na 
Renaissance Mall ta representa nos compro- 
miso pa brinda clientenan cu un experiencia 
di compra inolvidabel, productonan di cali- 
dad halto, y un servicio di cliente excelente." 


E gran apertura lo ta un celebracion di es- 
tilo y moda, mustrando e ultimo coleccion 
di American Eagle. For di jeans moderno, 
t-shirt grafico, pa e sweater agradabel y ac- 
cesorionan, clientenan lo tin un seleccion 
extensivo di productonan di moda pa scohe 
for di nan. 


"Nos ta invita henter pueblo di Aruba pa 
participa na e gran apertura y haci uzo di e 
descuentonan increibel," Sr. Osman a bisa. 
"Nos ekipo dinamico y amistoso lo ta a pa 
yuda tur e clientenana pa haya nan outfit y 
accesorio preferi! 


Tocante American Eagle: American Eagle ta 
un lider global den benta di paña y accesori- 
onan ofreciendo paña di calidad halto, actual 
y accesibel, accesorionan, y productonan pa 
cuido personal. Ademas nos ta enfoca riba 
inclusion y sostenibilidad, American Eagle ta 
purba inspira clientenan pa expresa nan es- 
tilo unico y sinti sigur di nan como persona. 


Accion di Afpakteam 
relaciona cu investigacion di 
malversacion y estafa 


Afpakteam di Aruba a 
tene 
un 
accion 
ayera 
mainta den Caya Frère 
Johannes, caminda a de- 
tene un sospechoso rela- 
ciona cu un investigacion 
di malversacion y estafa. E 
sospecho ta cu e sospecho- 
so aki a malversa sumanan 
di placa di mas cu 2,4 mi- 
yon florin, cu el a ricibi di 
clientenan pa entrega na 
Belastingdienst. 
Durante e huiszoeking a 
tuma placa cash, joyas, ad- 
ministracion y computer den 
beslag. E investigacion no ta 
cla ainda. 


Informacion den medionan 


di comunicacion local a iden- 
tifica e sospechoso como un 
belastingadviseur di inicial S. 
d. C. 


Manera conoci, Afpakteam ta 
un cooperacion di OM, Polis, 
Aduana, Fiot (Fiscale inlicht- 
ingen- en opsporingsteam, 
Marechaussee, 
Kustwacht, 
Meldpunt 
ongebruikeli- 
jke transacties (Meldpunt) 
y RST. Afpakteam ta bringa 
crimen financiero economi- 
co y ta activo na Aruba desde 
2017. 
Pa tips y señalnan di la- 
bamento di placa por con- 
tacta Afpakteam via tiplijn 
(11141). 


Palo di luz na 
candela banda 
di Drive-In 


Den oranan di anochi 
a drenta informe di cu 
tin un palo di luz ta saca 
chispa y ta pegando na 
candela, mesora a avisa 
Elmar di esaki. 


Un rato despues e personal 
a presenta y a inicia cu e 
trabaonan di reparacion y 
reemplaso di e palo di luz. 


Polis a keda yama pa e conocido 
Budin causando problema te hasta 
stroba ambulance 


Dialuna mainta a drenta 
informe di cu e conoci- 
do Budin lo ta causando 
problema patras di D.V.G., 
mesora a dirigi un patruya 
na e sitio. 


Na yegada di e patruya nan a 
ser avisa pa e personal di sa- 
lubridad cu ya Budin a bay y 
te hasta el a stroba ambulance 


di hiba un pacient cu urgen- 
cia pa hospital. 


Polis a busca Budin y a hala su 
atencion atrobe. Den pueblo 
ta ser papia cu mester bini cu 
un cambio den e sistema pa 
asina pone curatela pa su me- 
sun bienestar. Algo mester 
ser haci promer cu ta laat. 

Biblioteca Nacional Aruba ta introduci ‘Bonaire, een koloniale 
zoutgeschiedenis’ den nan coleccion Caribiana 


Directora di Biblioteca 
Nacional Aruba, Sra. As- 
trid Britten, a ricibi un 
ehemplar di e buki ‘Bo- 
naire, een koloniale zout- 
geschiedenis’, un produc- 
cion di Sr. Bòi Antoin & 
Cees Luckhardt. E buki 
ta bira parti di e colec- 
cion Caribiana y pronto 
biblioteca ta busca mas 
pa e circulacion. E buki ta 
trata e historia di sclavi- 
tud na Boneiro y e histo- 
ria di produccion di salu. 
Boi Antoin ta bon conoci 
cerca nos pa su trabou 
riba diferente tereno na 


Boneiro y durante ultimo 
Festival di Buki pa Mucha 
Boi Antoin a bishita dife- 
rente scol na Aruba. 


Pa su trabou riba tereno di 
historia, cultura y naturalesa 
Sr. Boi Antoin a keda con- 
decora cu un ‘Zilveren an- 
jer’. Ademas e ta ‘Ridder in 
de orde van Oranje’ y Sr. An- 
toin a ricibi mas premio e.o. 
‘Siudadano di Honor’, Exda 
Award, Club Union Boneri- 
ano, Tapushi Literario (Arte 
di Palabra), Chapi di Lucha. 
Un extracto di su buki: 
Het eiland Bonaire is nu 


formeel een Nederlandse 
gemeente, maar was eeu- 
wenlang een Nederlandse 
kolonie. De geschiedenis van 
het eiland is nauw verbonden 
geweest met de geschiedenis 
van de slavenhandel en wel 
om een hele specifieke reden: 
zout. Bijna elk schip dat naar 
Afrika en/of het Carbisch 
gebied vertrok, had enkele 
tonnen zout aan boord voor 
het drogen en/of conserveren 
van voedsel. Zonder zout was 
er geen scheepvaart mogelijk 
en dus ook geen Transatlan- 
tische handel in mensen. Het 
zout op Bonaire werd gepro- 
duceerd in zoutpannen. Ti- 
jdens de periode van slavernij 
werden tot slaaf gemaakte Af- 
rikanen gedwongen om daar 
te werken. Dit boek bevat 
een systematische beschrijv- 
ing vanaf de periode van de 
verovering van het eiland 
door Europeanen tot en met 
het einde van slavernij. Het 
bevat een overweldigende 
hoeveelheid informatie over 
de ontwikkeling van Bo- 
naire en de geschiedenis van 
zout en de rol die het eiland 
speelde in de Nederlandse 
slavernijgeschiedenis. 


In Memoriam: Eddy Tromp 


Eduardo Tromp, conoci 
na Biblioteca Nacional 
Aruba como Eddy of Ed- 
dyTec a nace dia 6 di au- 
gustus di aña 1942. Na 
aña 1960 Eddy ta cuminsa 
traha na Radio Kelkboom, 
e tempo ey situa na Em- 
mastraat. Na aña 1972 
Eddy ta drenta servicio 
di Gobierno na Departa- 
mento di Cultura y Edu- 
cacion. Na aña 1986 Aruba 
ta haya su Status Aparte y 
Eddy ta bin traha na Bib- 
lioteca Nacional Aruba. 


Coleganan di Biblioteca Na- 


cional Aruba ta recorda Eddy 
como un persona respetuoso, 
semper den bon humor y cu 
hopi conocemento musical. 
Eddy tin un pasion pa musi- 
ca, principalmente musica cu 
ta forma parti di nos herencia 
cultural. Eddy semper tabata 
para cla pa yuda comunidad. 
Na aña 2002 Eddy a baha cu 


pensioen. 
Eddy su aporte na nos her- 
encia cultural tabata hopi 
grandi: 
•	 
Co-creador	di	e	pro- 
grama “Butishi di Alegria”, 
transmiti na Radio Kelk- 
boon pa 40 aña largo. Graba- 
cionnan tabata tuma luga na 
Biblioteca Nacional Aruba; 
•	 
Pionero	 den	 pone	 


zonido entre otro pa festi- 
valnan di Voz-i-landia, OTI, 
Dande, Calypso y Road 
March, Tumberito y sin lu- 
bida Bon Bini Festival; 
•	 
Pionero	 di	 DJ	 &	 


Sound den su “Van” esaki ta- 


bata conoci como EddyTec; 
•	 
Creador	di	concepto	 


y grabacion pa “Concierto di 
Siglo” un programa di Bib- 
lioteca Nacional Aruba; 
•	 
Contribucion,	 
spe- 
cialmente na fundacionnan 
“non-profit”, 
parokianan, 
caminda di cruz organisa pa 
Atan Lee sr. d.f.m., centronan 
di bario y tambe gruponan 
carnavalesco di mucha. 
Eddy su contribucion na mu- 
sica folklorico y cultura tabata 
remarcabel. El a ricibi con- 
decoracion Real tambe pa su 
aporte na esaki. Eddy a traha 
hunto y a colabora cu hopi di 


e baluartenan di Aruba, en- 
tre otro Maybelline Arends- 
Croes, 
Diana 
Antonette, 
Jubi	Naar,	Ito	Tromp,	Emile	 
Kelkboom, Martha Figueroa, 
Betico Croes d.f.m., Atan Lee 
d.f.m, Valentino “Vale” Croes 
d.f.m. 
Eddy a forma un pilar im- 
portante den comunidad di 
Aruba, y a haci un diferen- 
cia specialmente riba tereno 
musical y cultural. El a docu- 
menta musica y a percura pa 
asina nos herencia cultural ta 
salvaguardia. Eddy e persona 
clave pa sea graba musica of 
pa pone zonido. 


Segundo edicion di e curso di Hydroponics a finalisa exitosamente 


Ariba diabierna 26 di Mei 
pasado, a finalisa e di dos 
edicion di e curso “Pa hob- 
by di experto”. E proyecto 
aki, organisa pa DLVV 
Santa Rosa y Hydropon- 
ics Technologies Aruba 
(HTA), tin como meta di 
siña participantenan den 
un manera simpel e tecni- 
ca di hydroponics. Aki nos 
ta trata di haci uso di mas 
tanto material local cu ta 
posibel. 


Door di busca tanto produc- 


tor local posibel, Santa Rosa 
ta traha na un grupo nobo 
den sector agricola. E grupo 
aki di cultivadornan innova- 
tivo ta bay haci cu e produc- 
cion local di berdura y fruta 


lo crece. E concepto di Santa 
Rosa ta consisti di e nocion 
di mas productornan chikito 
tin, mas hopi tur por aporta 
un gran parti na mercado lo- 
cal. 


Cu mas di 70 persona cu a 
sigui e curso, e concepto aki 
ta bay tuma forma despa- 
cha pero sigur. Ainda lo tin 
2 cursonan mas pa e aña aki, 
ademas di tayernan cu ta bay 


wordo anuncia via e pagina 
di Facebook di Santa Rosa y 
Hydroponics 
Technologies 
Aruba. 
“Pa hobby di experto” y 
Hunto nos ta fuerte. 

Skirbi pa desoyador, Alberto Perret-Gentil 
Elimina ‘overdrachtsbelasting’ pa residentenan di Aruba 
di 18 te 35 aña pa stimula vivienda pagabel 


Aunke e BBO di 7 % na 
frontera proponi ta parce 
un bon medida pa nivela e 
mercado pa e proveedor- 
nan local versus e impor- 
tacionnan directo, no tin 
duda cu e prijs di cas lo 
subi entre 3 % y 4 %. Supo- 
niendo cu 50 % di e costo 
di construccion ta bin di 
material y ekipo importa, 
y e otro 50 % ta di costo di 
labor, un calculo rapido ta 
mustra cu e aumento di e 
prijs di cas, ta rond di 3.5 
% = 7 % x 50 %, mas o me- 
nos. 


E impuesto na frontera lo 
agrega na e otro factornan cu 
ya a contribui na aumento 
di e prijs di cas den e ultimo 
tres añanan, manera costo di 
construccion causa pa Co- 
vid-19, e aumento di BBO, 
“invoerrechten” halto, falta di 


un plan integral pa vivienda 
pagabel, Airbnbs, scarsedad 
di vivienda, procedura buro- 
cratico, y rekisitonan mas es- 
tricto pa desaroya un tereno, 
entre otro. 
Medida 
economico 
duro 
manera e aumento di im- 
puesto cu ta bay implemen- 
ta durante 2023 ta exigi un 
"safety-net" pa esnan menos 
privilegia. 


Bou di e scenario actual di 
un BBO na frontera, un op- 
cion pa suavisa e efecto riba e 
prijsnan di vivienda causa pa 
e BBO na frontera lo por ta 
elimina ‘Overdrachtsbelast- 
ing’ pa residentenan di Aruba 
di 18 te 35 aña cu ta cum- 
pra vivienda pa prome bes; 
manera nan ta haci na Hulan- 
da caminda e cumpradonan 
di nan prome vivienda resi- 
dencial por beneficia di un 


excepcion di e ‘overdrachts- 
belasting’ riba propiedad na 
un balor averahe di AWG 
450,000. Esaki lo compensa e 
impacto di e prijs di vivienda 
causa pa e 7% BBO na fron- 
tera pa e segmento specifico 
di e comunidad di Aruba. 
Si un persona cumpra un 
propiedad comercial, un cas 
pa vacacion of un propiedad 
pa ‘verhuur’, of e cas no ta su 
vivienda permanente, e mes- 
ter paga e “overdrachtsbelas- 
ting” actual di 3% pa 6% di 
e balor. Tambe, si e persona 
dicidi di muda, e lo mester 
paga e impuesto riba su di dos 
propiedad residencial. Esaki 
ta trece un peso enorme riba 
personanan di edad hoben 
cu kier yega na nan propio 
cas. Escasez di vivienda ta un 
problema serio na Aruba. Si 
gobierno reduci e costo pa e 
cumpradonan pa prome bes 


mientras cu nan ta mantene 
e impuesto pa inversionista, 
gobierno por nivela e mer- 
cado pa esnan cu ta cumpra 
pa prome bes. Simultanea- 
mente, otronan cu ta inverti 
den propiedad si lo paga e 
tarifa di impuesto mas halto. 


Hopi biaha e inversionista y 
e cumprado pa di prome bes 
ta competi pa propiedad cu 
ta den e mes rango di prijs di 
cual esaki no ta un posicion 
husto pa e local cu kier yega 
na su propio cas. Ta impor- 
tante pa gobierno tin un plan 
pa alivia y yuda e principi- 
antenan pa bira propietario di 
nan cas. 


Ideal ta si gobierno warda 
te 2024 pa implementa un 
sistema riba balor agrega – 
(BTW) – bon pensa y prue- 
ba, hunto cu un revision di 


e impuestonan di importa- 
cion. Mester evita di trata di e 
asunto pura mesclando dife- 
rente sistema cu no ta com- 
patibel sin conoce realmente 
con nan ta afecta inflacion y 
crecemento. Manera e dicho 
ta bisa ‘sopi pura ta salo’, y 
nos comunidad ni comercio 
no mester wordo afecta. 


E economia di Aruba ya ta 
riba e caminda di mehora- 
cion. Entradanan a aumenta 
mas cu a presupuesta. No ta 
necesario pa pura pa imple- 
menta mas impuesto. Mester 
recauda impuesto di sector 
comercio informal manera 
Minister Geoffrey Wever ta 
propone. Crecemento sos- 
tenibel ta keda e miho op- 
cion. 


ATIA: Mester papia cla tocante BBO na frontera 


ATIA a tuma nota cu Gobernan- 
tenan ta keda bisa algun declara- 
cion cu nos tin cu aclaria de inme- 
diato paso esakinan no ta berdad! 


ATIA ta PRO un sistema di BTW 
Den mas cu un ocasion sea ta den en- 
trevista of den articulo ATIA vocifera 
cu e ta PRO un sistema di BTW, y nos 
ta PRO un sistema indirecto pa hopi 
aña caba. ATIA tin posicion cual ta 
documenta desde 2017 caba unda cu 
nos ta purba aboga pa un sistema in- 
directo. Un sistema di BTW pa Aruba 
mester ta uno simpel, cu 1 tarifa cu 
un base amplio cu menos excepcion 
posibel. ATIA no tawata di acuerdo 
e sistema cu Gobierno a presenta 
paso e no tawata simpel, tabatin dos 
tarifa (6 y 18% cu a cambia despues 
pa 6 y 14%), e base no tawata amplio, 


y tawata tin tur excepcion mescos 
cu BBO. No unicamente e anterior, 
pero tambe e sistema lo ta uno cu lo 
tin su efecto nan inflatorio pa nos 
economia, specialmente aña pasa ora 
inflacion mundialmente tawata halto. 


Pa un solucion temporal, ATIA 
no ta contra BBO na frontera 
ATIA a vocifera den pasado cu e ley 
di BBO na frontera ta uno aceptabel 
solamente pa un temporada transi- 
torio te ora bin cu e ley di BTW. Y 
si kier hasi’e como un “hybrid: pa 
cuminsa custumbra pa introduccion 
di un sistema di BTW, pakico no haci 
e BBO na frontera mescos cu BTW 
unda tur producto importa ta haya e 
derecho pa haya un “input credit” y 
no solamente pa handelsdgoederen. 
Manera nos por a lesa den e ley, Go- 


bierno a introduci “handelsgoederen” 
den ley den e manera mas limita posi- 
bel y no e definicion amplio. Manera 
nos a vocifera den nos ultimo press 
conference, esaki lo bay tin conse- 
cuencia cu prijs nan lo subi SIGUR! 


ATIA a warda basta luna pa haya 
un reunion cu DIMP 
Atrobe, esaki no ta completamente 
corecto. Si ta corecto cu ATIA tawa- 
ta tin un reunion di 3 ora cu DIMP 
ariba 29 maart 2023. Nos a haya e 
reunion despues casi 2 luna cu nos a 
purba haya contacto cu Directora di 
DIMP pa reuni ariba e efectonan di 
e cambio di ley di BBO per 1 januari 
2023. Nos a haya e contacto cu Min- 
ister y Directora di DIMP despues cu 
nos a bay den media pa haci entrevista 
pa por haya nan atencion. Den e re- 
union aki, Directora di DIMP na fi- 
nal, pues ultimo 10 minuut, a mustra 
ATIA algun informacion di e cambio 
nan den e ley cual primordialmente 
a para keto na e definicion di “Han- 
delsgoederen” cu a cambia completa- 
mente despues di nos reunion pa un 
definicion menos amplio cu ta limita 
oportunidad cu compania por haya 
credito pa e BBO paga na frontera. 


Conclusion 
En conclusion, ki dia nos tur ta bay 
cuminsa papia cla? Nos tur ta biba 


riba e baranca aki, un no por sin e 
otro. Nos tur ta forma parti di econo- 
mia di Aruba, y nos tur tin nos parti 
ta hunga den Sociedad. Mester stop 
di punta dede y papia e berdad y papia 
cla. Na mesa ta yega na otro, no den 
media! 
Awo unico cos cu ta keda ta cu nos 
lo keda cu speransa cu Parlamento lo 
haci nan huiswerk corectamente y no 
bay aproba un ley sin sinta cu stake- 
holders pa por haya un analisis di e 
efectonan cu realmente comercio y 
comunidad lo sinti. Nos mester keda 
stimula comercio pa asina engrandece 
nos economia, locual lo garantisa mas 
empleo, mas placa den caha di Go- 
bierno y un miho futuro pa tur ciu- 
dadano di nos dushi isla Aruba. 


ATIA 
Aruba Trade and Industry Associa- 
tion (ATIA) a wordo funda na aña 
1945 y ta e organisacion principal cu 
ta representa empresanan, empresari- 
onan y comercio na Aruba. E meta di 
ATIA ta pa defende, promove y pro- 
teha e interesnan di su miembronan 
y comercio di Aruba en general. Pa 
mas informacion por bishita www. 
atiaruba.org y nos rednan social www. 
facebook.com/arubatrade, www.ins- 
tagram.com/atiaruba, y https://www. 
linkedin.com/company/aruba-trade- 
and-industry-association 

Diahuebs, 29 mei, 2023—Aruba 
Bank a inicia su gran evento di 
“walk and run” mas grandi di 
nos isla, Aruba Bank Walk & Run 
2023, dialuna 22 di mei. Un evento 
cu a registra 2,500 participante pa 
e 4 dianan di evento den diferente 
districto rond di nos isla. 


Un masa di persona a yega Joe Laveist 
Sport Park ariba e prome dia di care- 
da y a disfruta di dushi ambiente pa e 
participante cu a topa cu otro y cana 


5.6km hunto. E evento a sigui dia 23 
di mei na Aruba Bank Hato Branch 
unda cu por a mira un multitud di 
persona para banda di caminda ta 
apoya e participantenan. E tercer dia 
a tuma lugar na Paradera, e area di 
Aruba Bank su Drive-Thru Center 
y a culmina dia 25 di mei na Aruba 
Bank su sucursal na Camacuri. E par- 
ticipantenan cu a logra cana 4 dia a 
acumula mas di 20 kilometer durante 
e 4 dianan, un meta sigur. 


Un evento yen di ambiente y energia 
positivo ta loke a experiencia ariba tur 
cuatro dia. E ultimo dia a clausura e 
evento cu broche di oro cu cu pre- 
sentacion di Youth Extreme y premi- 
acion di atletanan cu a destaca. Aruba 
Bank y Subway a felicita tur ganador 
y a gradici tur presente pa nan par- 
ticipacion y haci di Aruba Bank Walk 
& Run uno exitoso. Tambe ta gradici 
IBiSA pa nan sosten prome y durante 
e evento, Cuerpo policial pa e guia, 
Rode Kruis, Harley Motor Unit, Pa- 


trishi Sports y boluntarionan pa yuda 
haci e evento aki un otro exito. 


Ganadornan a clasifica por medio di 
conteo di e tempo total di tur dia pa 
asina saca e miho. Despues di e dia 
final, Aruba Bank y Subway a haci 
entrega di premionan na e partici- 
pantenan cu tabatin e miho tempo 
di tur 4 dia. E resultado di e Aruba 
Bank Walk & Run 2023 ta como lo 
siguiente: 


Aruba Bank ta clausura e di 17 Walk & Run sumamente exitoso cu 
presentacion di Youth Extreme 


Top 5 ganador masculino: 
Jethro Saint-Fleur 
Alexander Hodge 
Kelvin Gama Gonzalez 
Ricardo Scholten 
Christiaan Jansen 


Top 5 ganador femenino: 
1. Rebecca Jansen 
2. Jackie Toussaint 
3. Tatiana Villa 
4. Sharlaine Hart 
5. Yessayray Jill Jean Lopez 


Top 3 teams: 
1.Viperstrong 
2.Train Hard Race Easy 
3. 2Fast4Usports 


Top 3 Male individual: 
Categoria u-20: 1. Wyndel Beyde, 2. 
Jayderick Geerman, 3. Zair Croes, 4. 
Richard Sotelo, 5. Gregory Wernet 
Categoria 20 – 24: 1. Franzino Farro, 


2. Jedric Ras, 3. Jason Farro, 4. Jean 
Pier Garcia, 5. Joshua Piña 
Categoria 25 – 29:. 1. Tristan Ver- 
meulen, 2. Brian Aartman, 3. Shawn 
Tromp, 4. Steven Geerman, 5. Anto- 
nio Barreto 
Categoria 30 – 34: 1. Luis Kock, 2. 
Paul Evers, 3. Kevin Regales, 4. Nigel 
Maduro, 5. Germian Zijlstra 
Categoria 35 – 39: 1. Jesus Galea, 2. 
Jurrien Erasmus, 3. Peter Veen, 4. 
John Maduro, 5. Dayron Solognier 
Categoria 40 – 44: 1. Rigoberto V/D 
Linde, 2. Alrric Kock, 3. Junior Eras- 
mus, 4. Lennart De Bie, 5. Michael 
Maduro 
Categoria 45 – 49: 1. Omar Maldo- 
nado, 2. Machiel Smid, 3. Sandro Wa- 
terloo, 4. Ezekiel Bryson, 5. Revelino 
Mariano Giel 
Categoria 50 – 54: 1. Giovanni Nico- 
laas, 2. Richard Krosendijk, 3. Junior 
Semerel, 4. Edgar Flanegin, 5. Oscar 
Brete 


Categoria 55 – 59: 1. Richard Vries, 2. 
Dennis Conradus, 3. Ernest Perez, 4. 
Tony Werleman, 5. Dolfi Werleman 
Categoria 60+: 1. Sigried Godoy, 2. 
Albertino Maduro, 3. Eugene Martis. 
4. Luis Anselmo Lacle, 5. Han Arend- 
sen 


Top 3 Female individual: 
Categoria u-20: 1. Madison Williams, 
2. Giovanna Wernet, 3. Mackenzie 
Williams, 4. Vashty Lispier, 5. Zailha 
Lanoy 
Categoria 20 – 24 : 1. Zxavierra Hoek, 
2. Sandy Croes, 3. Diana Tromp, 4. 
Sue-Donna Rombley, 5. Zugeska Ar- 
endsz 
Categoria 25 – 29: 1. Mirlaine de 
Cuba, 2. Zoë Baglin, 3. Orianna Ras, 
4. Josrine Saladin, 5. Wilyenie Croes 
Categoria 30 – 34: 1. Allison Meyer, 
2. Zachary Croes, 3. Laura Restrepo. 
4. Rachelle Henriquez, 5. Annemarie 
Tromp 


Categoria 35 – 39: 1. Ilienne Lopez, 2. 
Mary Fernanda, 3. Zahaira Marin, 4. 
Jo-Anne Kock, 5. Tineke Lenters 
Categoria 40 – 44: 1. Mayren Heerin- 
ga, 2. Karin Den Ouden, 3. Annema- 
rie Beerepoot, 4. Jaclyn De Kort, 5. 
Sheryl Stolk 
Categoria 45 – 49: 1. Vanessa Harms, 
2. Gerial Carbiere, 3. Karina Delaney, 
4. Leonides Geerman, 5. Saskia Dirksz 
Categoria 50 – 54: 1 Filomena Paesch, 
2. Vivian Angela, 3. Patricia Vergara, 4. 
Gladys Maduro, 5. Adines Koopmans 
Categoria 55 – 59: 1. Esther Colina, 2. 
Angelique Rodriguez, 3. Lucille Kock, 
4. Regina Giel, 5. Jacky Luidens 
Categoria 60+: 1. Digna Geerman, 
2. Luz Amparo Mantilla, 3. Elizabeth 
Mansur, 4. Lourdes Figaroa, 5. Julia 
Alcazar 


Sigur un pabien tambe na tur partici- 
pante cu a scohe pa cana tur 4 dia y reta 
nan mes pa "Be A Better You". 


ciencia & tecnologia 
a16 


Diaranson 31 Mei 2023 
Amabilidad di e comunidad Arubano ta 
haci nan vulnerabel na estafanan online 


(RetKaribense) - Pa moti- 
bo cu Arubanonan ta mas 
probabel di yuda otronan 
y ta comparti informacion 
cu otronan riba rednan 
social, nan ta conoci pa 
nan amabilidad online y 
esaki ta facilita cu nan por 
cay den estafa segun Paul 
eelens, ken ta experto di 
siguridad cibernetico y di 
informacion. 


Tabatin un ola di estafa- 
dornan activo den e prome 
kwartal online. Tur e triki nan 
aki di estafa online casi nunca 
ta den e idioma nativo, pues 
Papiamento. Pero si ta asina, 
segun Eelens, hedenan lo cay 
pa esaki mesora pa motibo 
cu e ta “algo den cual nos ta 
pone nos confiansa.” 


Accion di gana y regalo falso 
a circulando rond, unda ta 
priminti un gran cantidad di 
cosnan den forma di un tor- 
neo cu lo tin un premio fan- 
tasico of servicio di wega di 
placa online. E criminalnan 
cibernetico ta usa perfilnan 
falso pa por ehecuta e estafa, 
hopi biaha como cerbesnan 
local, companianan di im- 
portacion, supermercado y te 
hasta fotografonan. 


E fundacion Arubano Lotto 
pa Deporte varios biaha mes- 
ter a aclaria online cu tin un 
estafador di extranhero cu ta 
activo bao di un perfil falso. 
E conoci Zyon Yanez, yiu di 
Ivo Yanez ken a cay victima 
di un hacker aña pasa, tam- 
be a informa su siguidornan 
riba rednan social tocante un 
perfil falso bao su nomber cu 
tambe tabatin actividad di es- 
tafa partiendo regala. 


Criminalnan cibernetico ta 
abusa di e confiansa, curo- 
sidad, miedo y ignorancia di 
hende. Esaki ta haci causa cu 
e persona ta sinti presion so- 
cial of emocional pa haci algo 
of duna informacion priva 
manera por ehempel e aviso- 
nan di posibel virus riba bo 
computer segun loke Eelens 
a splica. 


E comunidad Arubano ta 
vulnerabel pa motibo cu ya 
tin e custumber di participa 
den quiz of hunga weganan 
riba rednan social. Hopi bi- 
aha nan no ta realisa cu via e 
weganan of quiznan aki nan 
ta revelando informacion pri- 
va. Tambe ora di sigui com- 
parti esakinan cu famianan 


y amigonan, e estafa ta sigui 
core. “E idea cu nos ta mas 
safe pa motibo cu nos ta biba 
riba un isla ta incorecto. Esaki 
ta aumenta e chens cu hende 
ta cay pa cierto estafanan.” 


Tambe Aruba ta sigui e moda 
global ora ta trata di inciden- 
tenan cibernetico, sinembar- 
go e cantidad di notificacion 
di e atakenan cibernetico no 
ta cla pa motibo cu tin falta 
di dato. Gran parti di e in- 
vestigacionnan cu a ehecuta 
ta dirigi riba siguridad di in- 
stancianan financiero y es- 
akinan no ta publico. “Esey 
ta den desaroyo y hunto cu e 
importacion di e ley di Reino 
di consenso AVG, esaki por 
mehora,” Eelens a expresa. 


E comunidad Arubano mes- 
ter ta mas consciente di e 
peligernan cu tin online, pa 
asina nan por adapta nan ac- 
tividad online na esaki segun 
loke Eelens a conseha. “Pa 
mayoria di e gruponan vul- 
nerabel mester tin mas con- 
scientisacion. Den pasado 
a yega di duna workshop pa 
personanan 60+ cual a haya 
hopi interes.” 


Ta importante pa e conscien- 


tisacion no keda solamente 
den companianan sino pueb- 
lo tambe tocante e peliger- 
nan di atakenan cibernetico. 
“Cerca instancianan grandi 
hende ta pensa cu e atakenan 


cibernetico ta un problema di 
e departamento di IT. Pero 
hopi biaha mester mira esaki 
como un problema di henter 
e organisacion,” segun Eel- 
ens. 


Microsoft ta apela apelacion di blokeo di Reino Uni pa cu adkisicion di 
Activision 


(CNET) - Despues di a 
ricibi aprobacion di Chi- 
na su reguladornan di 
competencia, Microsoft ta 
sigui su lucha pa completa 
e adkisicion di 69 biyon 
dollar di e creador di vid- 
eogames Activision Bliz- 
zard. 


Un apelacion otorga diaran- 
son pa Microsoft na Compe- 
tition Appeal Tribunal ta bisa 
cu e negacion di e adkisicion 


ta contene “erornan funda- 
mental,” segun un reportahe 
di Reuters. Microsoft lo pre- 
senta su argumentonan cu 
CAT, cual por tuma varios 
luna pa tuma un decision. 


Microsoft a anuncia e plan 
prome den januari di aña 
2022. Cera e trato aki lo nifica 
cu e creador di Xbox Micro- 
soft lo bira un di e 3 publica- 
dornan di videogameas mas 
grandi tras di e rival Sony. 


Activision Blizzard ta un di e 
publicadornan y creadornan 
di wega mas grandi cu algun 
di e franquisianan grandi cu 
lo mehora grandemente e 
catalogo di Microsoft agre- 
gando weganan manera Call 
of Duty, Candy Crush y 
Overwatch. 
Aunke Microsoft a gana al- 
gun bataya di adkisicion re- 
cientemente, te ainda tin mas 
obstaculo pa surpasa. 
Te ainda Microsoft mester 


ricibi aprobacion di regula- 
dornan na Merca. Federal 
Trade Commission a otorga 
un demanda den december 
pa desafia e adkisicon bisando 


cu e trato lo permiti “Micro- 
soft lo afecta competidornan 
cu su Xbox y su siscripcion cu 
ta creciendo rapidamente.” 


A17 
deporte Diaranson 31 Mei 2023 
Clausura di Campeonato 2023 di Little 
League Softball 


Diadomingo 28 di Mei Lit- 
tle League Softball Aruba 
a clausura su Campeonato 
2023 na veld di Savaneta. 
Un campeonato cu a bay 
masha bon danki na tur 
coach, sponsors, directiva 
di Veld di Savaneta, scor- 
ers, mayornan, umpires y 
directiva di LLSA. 


Un gradicimento na tur es- 
nan cu a yuda tambe pa e tor- 
neo ta uno exitoso. 
A entrega premionan indi- 
vidual y premio di ekipo. Ta- 
batin competencia di Speed 
Queen (coremento di home 
pa primera) y di e division di 
Mayors Q-Shanny Holliger a 
haya su medaya di campeon. 
Den division di Senior, Xio- 
nely Maduro a haya su me- 
daya di campeon. 


Tambe nos ta tin competencia 
di Running around the Horn 
(core di home pa home.) Aki 
den division di Mayors Khloe 
Fraser a haya su medaya di 
campeon y pa division di 
Seniors, Sharleynis Sparen a 
haya su medaya di campeon. 


Tur esnan cu ta caba liga Se- 
nior a haya nan certificado di 
Excelencia. Nan ta: Derselyn 
Lampe, Andrea Quant, Bri- 
anna Cicilia, Leonie Johnson 
y Sharleynis Sparen. 


E managers y coaches tur a 
ricibi nan certificado. Marina 
Haynes, Soraima Martina, 
Agnes de Graf, Andy Snijders 
y Christopher Blijden di 
Lady Panthers y Baby Pan- 
thers. Darlene Birsby, Natalie 
Sylavania, Norman Sylvania , 
Juan Carlos Wester di NBO 
Cougars y Little Cougars, 
Ivan 
Werleman, 
Wilfrido 
Kock y Zulaima Croes di 
Rockets. 


Premionan 
individual 
di 
campeonato: 


Best Batter den Mayors: Shi- 
yah Mohamed di Baby Pan- 
thers. 
Den Seniors: Andrea Quant 
di Cougars 
Pitcher campeon den May- 
ors: Gilliandra Wathey di 
Baby Panthers y den Seniors: 
Alfonsina de Graf di Lady 
Panthers. 


Cada ekipo a scoge e hunga- 
dora cu mas a progresa du- 
rante e campeonato aki: 
Den Baby Panthers: Sophia- 
Grace Blijden 


Den Lady Panthers: Shaertee 
Busby 
Pa Rockets Makaydee Cor- 
nelio 
Pa Little Cougars Kylie Jef- 
fers Mohamed y pa Cougars 
Xionely Maduro. 
Tur a haya nan certificado di 
Excelencia. 


Ekipo Campeon den division 
di Majors ta BABY PAN- 
THERS. Nan coaches ta Ma- 
rina Haynes y Andy Snijders. 
Sub- campeón ta LITTLE 
COUGARS cu nan coaches 


Darlene Birsby, Natalie Syl- 
vania y Juan Carlos Wester. 
Campeon den Seniors ta 
LADY PANTHERS cu nan 
coaches Marina Haynes, So- 
raima Martina y Agnes de 
Graf y Andy Snijders. 
Sub-Campeon 
ta 
COU- 
GARS cu nan coaches Nor- 
man Sylvania y Darlene Birs- 
by. 
Na di tres lugar ta e ekipo di 
ROCKETS cu nan coaches 
Ivan 
Werleman, 
Wilfrido 
Kock y Zulaima Croes. 


Seccion hubenil di Aruba a keda na prome lugar den 
torneo di dam ABC 


Den fin di siman tras di 
lomba a tuma lugar e tor- 
neo di dam ABC na Cor- 
sou unda hungadornan di 
Aruba, Corsou y Bonaire 
a topa otro riba borchi di 
dam. 


Aruba a wordo representa 
door di Team 1 cu Ricky 
Nisbet y Mario Jansen. Team 
2 (Octavio Croes y Hector 
Winterdal). 
Nos seccion hubenil a wordo 
representa door di Xyon Ja- 
cobs y Jaylee Krozendijk. 


E 2 team di Corsou a bira 
campeon. Hunto nan a score 
10 matchpoints (20 board- 
points). 
Segundo lugar a keda Bo- 
naire cu 9 matchpoints (17 
boardpoints). 
Aruba a termina cu 5 match- 
points (11 boardpoints). 
Topscore di Aruba den secci- 
on adulto a bira Hector Win- 
terdal cu 4 boardpoints. 
Topscore di e torneo a bira e 
hungador di Corsou, Mijail 


Eisden cu 8 punto. E la gana 
tur su 4 partidanan. 


Den seccion hubenil Aruba a 
topa cu e 2 hungadornan di 
Corsou y 2 di Bonaire. 
Aruba a gana tur su weganan 
y a termina na promer lugar. 
Pa saca e ganador individual, 
e 2 hungadornan di Aruba 
mester a hunga un wega con- 
tra otro. 
Aki nan e mucha muher Jay- 
lee Krozendijk a gana y a bira 
e campeon individual den e 
seccion hubenil. 
Un logro grandi pa Aruba 
den e seccion hubenil. 


E organisacion na Corsou a 
zorg pa hotel y cuminda pa 
su huespednan di Aruba y 
Bonaire. 
Otro aña Aruba ta na beurt pa 
organisa e torneo di dam aki. 
Un pabien pa e organisa- 
donan na Corsou cu a haci 
un bon papel den e organisa- 
cion di e torneo aki. 

Pa prome biaha un en- 
tidad autonomo y clave 
den e structura institucio- 
nal di nos pais manera ta 
Raad van Advies a haya 
su mes obliga di expresa 
cu gobierno cu su forma 
di procede ta haci su mes 
inconfiabel. E posicion re- 
marcabel aki a bin como 
parti di e evaluacion cu ta 
compaña e propuesta di 
ley fiscal pa introduccion 
di BBO na frontera, en- 
trega diabierna ultimo na 
Parlamento. Hunto cune 
tin por lo menos 20 punto 
a traves di cual Raad van 
Advies ta analisa y adverti 
pakico dicho medida fis- 
cal lo ta devastador pa e 
economia di nos isla y pa 
e poder di compra di su 
habitantenan. Mr. Mike 
Eman ta cita Raad van 
Advies cu ta mustra cu 
cada bes cambionan den 
leynan asina abrupto y sin 


fase transitorio ta haci cu 
gobierno ta crea atrobe e 
impresion di ta inconfia- 
bel: “hiermee wederom de 
indruk gewekt wordt dat 
er sprake is van een weinig 
betrouwbare overheid.” 


Para dilanti di Parlamento, 
lider di fraccion di Partido di 
Pueblo Arubano (AVP), mr. 
Mike Eman a dirigi su mes 
na prensa local pa comunica 
cu el a haci un peticion na 
president mr. Edgard Vrolijk 
pa un reunion publico den 
forma di un Bijeenkomst pa 
scucha gremionan. Eman a 
enfatisa e cu caracter di ur- 
gencia di e peticion aki ya cu 
gobierno ta cla pa “bulldoze” 
e medida aki. Eman kier pa e 
representantenan di pueblo 
por scucha directamente for 
di gremio y otro actornan di 
sociedad, kico ta nan preo- 
cupacion pa cu introduccion 
di BBO na frontera, manera 


a keda anuncia pa Gabinete 
Wever-Croes II lo drenta na 
vigor dia 1 di juli. 
Segun Eman gobierno con- 
tinuamente ta bin cu cambio 
sin cu e pueblo ta prepara, 
sin cu comercio ta prepara y 
nunca gobierno ta duna un 
fase transitorio, caminda co- 
mercio of pueblo por prepara 
su mes. Tur cos cu gobierno 
ta bin cune awe, ta impone 
mañan. Esey probablemente 
ta e base pa e punto di Raad 
van Advies. 


E conseho ta bisa textual- 
mente: “De Raad herhaalt 
zijn opmerking uit zijn ad- 
vies inzake Deel I van het Be- 
lastingplan 2023 dat hiermee 
wederom de indruk gewekt 
wordt dat er sprake is van een 
weinig betrouwbare over- 
heid” of “Conseho ta ripiti 
su comentario di su conseho 
riba Seccion I di e Plan Fiscal 
2023 cu esaki, un bes mas, ta 


duna e impresion cu ta papia 
di un gobierno poco confia- 
bel.” 
Eman: “Nunca nos a yega 
di mira un conseho unda no 
unicamente RVA loke gobi- 
erno ta propone na ley no ta 
bon of mester cambia, of ta 
bay tin efecto negativo, pero 
ta bay mas leu y ta duna un 
veredicto riba e gobierno.” E 
ta bisa: “un gobierno cu bo 
no por confia.” 


E lider opositor ta convenci 
cu esaki ta un dictum hopi 
pisa di un Raad van Advies 
cu normalmente ta concen- 
tra riba e contenido y ta duna 
conseho pakico e ta mira cu 
esaki ta bay ta devastador pa 
economia, pa poder di com- 
pra y pa inflacion. Sinembar- 
go a bay asina leu pa bisa cu 
aki ta trata di un gobierno cu 
bo no por confia pasobra no 
ta informa, no ta duna par- 
ticipacion, no ta duna un fase 


transitorio y ta impone, nos a 
yega na un punto unda insti- 
tuto mayor di conseho na nos 
pais tampoco tin confiansa 
na e manera con gobierno 
ta maneha e situacion di nos 
pais. 


Por ultimo, Eman ta indica 
cu Aruba practicamente ta 
den un crisis constitucional 
caminda gremio ta wordo 
exclui. Aruba ta biba den 
conflicto continuo entre go- 
bierno y institutonan hopi 
importante manera ta esun 
di cuido pa grandi y awo un 
ley cu segun Raad van Ad- 
vies ta bay implica caida di 
economia, recesion y no ta 
dunando ningun oportuni- 
dad na ciudadania pa expresa 
nan preocupacion y bin cu 
dialogo. “Gobierno ta sordo 
y mudo pa dolor di pueblo,” 
asina e lider di oposicion mr. 
Mike Eman a finalisa bisan- 
do. 


Lider di AVP, mr. Mike Eman: 
Raad van Advies ta hopi preocupa cu BBO na frontera! 


Parlamentario Raymond Kamperveen: 
Mester por capta e inconsistencianan den Aruba su educacion mas prome 


Ultimo lunanan e discu- 
sion pa loke ta trata ce- 
ramento di John Wesley 
College a wordo monitor 
di cerca door di Parla- 
mentario Kamperveen di 
fraccion Raiz. Dia 8 di mei 
Kamperveen a vocifera 
riba rednan social e preo- 
cupacionnan entre may- 
ornan y studiantenan cu 
a wordo treci na su aten- 
cion. Como Parlamentar- 
io, nos deber ta pa repre- 
senta e pueblo, supervisa 
e accionnan di gobierno y 
garantisa transparencia. 


Den cuadro di transparencia, 
dia 18 di april 2023 Kam- 
perveen a dirigi un carta na 
Minister di Enseñansa y De- 
porte, Sr. Endy Croes unda 
a haci diferente preguntanan 
pa haya claridad pa pueblo di 
Aruba riba e asunto lamenta- 
bel di John Wesley College. 
Un di e reaccionnan ricibi ta 
pa si por sigui busca mas in- 
formacion ariba e asunto mas 
di cerca for di esnan envolvi 
y tambe for di esnan cu ta 
wordo afecta. 


A reuni y a comunica cu 
varios personanan di con- 
tacto unda nan a bin ta splica 
cu e situacion di John Wesley 
College ya for di basta tempo 
tabata un preocupacion pa 
gerencia y trahadonan. 
Den transcurso di reunionnan 
y buskeda di mas perspectiva 
ariba e caso, a ricibi contesta- 
cion di Minister di Enseñansa 
y Deporte. E mandatario ta 
informa cu gerencia y direc- 
tor di SPCOA a comunica cu 
John Wesley College su mae- 
stronan prome cu vakantie di 
Pasco grandi 2023 y despues 
di vakantie cu e mayornan, 
unda tabata tin dialogo habri 
y honesto ariba e situacion di 
John Wesley College. Nan a 
bin ta enfrenta cu esaki du- 
rante e ultimo añanan caba y 
por bisa cu nan mester por a 
wak e decision di cera e scol 
lo bin. E mandatario a duna 
di compronde cu tur esnan 
envolvi ta compronde dicon 
mester cera John Wesley Col- 
lege. Tambe a splica cu e de- 
cision pa cera un scol mester 
wordo comproba door di un 
investigacion valido y confia- 
bel, ora esaki a wordo haci a 


informa inspectie, e minister 
encarga cu enseñansa y direc- 
tor di Directie Onderwijs. 
John Wesley College shete 
aña pasa tabata scol pa 227 stu- 
diante, e aña aki esaki ta sola- 
mente 62. Den e contestacion 
e mandatario ta menciona cu 
e gerencia di SPCOA actual 
no por papia pa e gerencia cu 
tabata dirigi prome cu nan, 
riba dicon of kico a wordo 
haci pa fortifica John Wesley 
College. Si por a bin di com- 
pronde cu un investigacion 
mester a wordo haci na 2021 
pa saca afo ta dicon e scol ta 
ricibiendo menos studiante 
tur aña. Ta compronde cu e 
investigacion aki no a wordo 
conduci door di comunica- 
cion no concreto entre do- 
cente y e director di e scol e 
tempo ey. Pero basa di datos 
di studiante per vak, ta yega 
na e conclusion cu no tin su- 
ficiente studiante pa forma 
un klas completo segun ley 
di enseñansa. Menos mucha/ 
studiante ta conduci na mas 
ouderbijdrage cual ta haci’e 
impagabel pa e mayor. 


E ta un situacion lamenta- 


bel unda e pregunta e ora ta 
bira, ta dicon no tin suficiente 
studiante cu ta stroom door 
na e MAVO for di e basis- 
schoolnan? Sin contesta riba 
e dicon, con ta bay yega na e 
solucion? 
Educacion ta sirbi como pi- 
lar di progreso y prosperidad 
di cualkier pais, bo ta em- 
podera un individuo, cultiva 
pensamento critico y ta habri 
caminda pa un futuro mas 
briyante. Un poblacion cu ta 
bon educa ta e yabi pa laga un 
pais yega su maximo poten- 
cial y logra desaroyo sosteni- 
bel den tur aspecto di bida. 
Perdida di un scol secundario 
tin efecto hopi grandi riba e 
nivel di educacion di un Pais 
y ariba e futuro di un socie- 
dad en general, specialmente 
un pais chikito manera Aru- 
ba. 


Riba un nota mas positivo, 
Minister di Enseñansa a in- 
forma cu e docentenan nan 
interes ta protegi conforme 
ley, cual ta inclui nan salario 
y pensioen, y e proceso pa al- 
oca docentenan tambe ta riba 
bon caminda cual ta duna nan 


siguransa di trabou. Pa loke ta 
trata e studiantenan, dia 5 di 
mei SPCOA a haya un bista 
di e escogencia di scol nan for 
di mayornan, unda e studi- 
ante lo por sigui su estudio. 
Esaki a wordo coordina riba 
un anochi informativo pa e 
mayornan unda directornan 
di otro scol tambe tabata pre- 
sente pa provee mas infor- 
macion. Esaki ta sirbi como 
muestra di bon colaboracion 
entre e scolnan na San Nico- 
las y ta contento di tende 
esaki. 
Pa conclui, e ceramento di 
John Wesley College ta keda 
uno no desea, como cu ta kita 
un MAVO for di e districto di 
San Nicolas. Parlamentario 
Kamperveen ta contento cu 
a ricibi contestacion riba su 
preguntanan y ta boga pa un 
investigacion mas profundo 
riba e cantidad di studian- 
tenan cu ta stroom door for 
di nos basisschoolnan. Mes- 
ter por capta e inconsistenci- 
anan den Aruba su educacion 
mas prome, unda basa riba 
proyeccion por percura pa un 
caso manera di John Wesley 
College no pasa mas. 

Miembro independiente di Staten di Aruba, Mr. dr. Ryçond Santos do Nascimento: 
Con Benny a fix Leoncita Arends 


Aunke tabatin varios con- 
dena den caso Avestruz pa 
motibo di soborno, toch 
Ministerio Publico a dicidi 
pa apela algun sentencia 
den e caso di corupcion. E 
pregunta ta si Ministerio 
Publico por tin un punto 
pa apela e sentencianan di 
Benny, Leoncita y Suse- 
beek. 


E contesta riba e pregunta 
aki nos ta encontra den e 
echonan 
presenta 
duran- 
te tratamento di e caso di 
Avestruz. E echonan ta mus- 
tra claramente cu (e oficina) 
di Benny tabata intensamente 
involucra cu (cierto) peticion 
pa tereno comercial. Aunke 
Corte den Prome Instancia 
no a bisa nada al respecto, 
e sentencianan ta indica cu 
(oficina di) Benny a fix Leon- 
cita tereno comercial. 


Specialmente e file di El- 
enath ta describi con Leon- 
cita a cumpra tur accion den 
e compania fantasma (of shell 
company) Elenath VBA pa 


Afl. 10.000,-. Despues Le- 
oncita a bira bende tur ac- 
cion di Elenath na señora 
Lerma Rios pa e suma di Afl. 
555.000,-. E realidad ta cu e 
aumento drastico den e balor 
di e accionnan no tabata po- 
sibel si Benny Sevinger, cu 
tabata minister di Infrastruc- 
tura y Desaroyo Teritorial, 
no a duna Elenath un opcion 
riba un tereno comercial. 


E sentencia ta contene e con- 
dena di Leoncita na un pena 
di 24 luna di prizon. Ade- 
mas, el a haya como condena 
un multa di 50 mil florin. 
Pero e sentencianan den caso 
Avestruz tambe ta duna un 
indicacion fuerte cu Benny a 
abusa di su poder y a fix Le- 
oncita. 


Un ehempel ta e echo cu un 
señor Van Heusden a pre- 
senta un peticion pa un tere- 
no comercial cerca minister 
Benny Sevinger. Na mes mo- 
mento Leoncita tambe a en- 
trega un peticion pa e mesun 
tereno cu Van Heusden taba- 


ta kier desaroya. Ta obvio cu 
for di momento cu Leoncita 
tambe tabata kier e tereno, no 
tabatin ningun chens mas cu 
Benny lo a duna Van Heus- 
den e tereno. 


Si e proceso di berdad tabata 
uno liber di interferencia di 
Benny, Abath director di DIP 
por a hiba un combersacion 
cu Van Heusden y despues 
cu Richardson, o sea e yiu 
muhe di Leoncita cu Leon- 
cita a pone como directora 
di Elenath. Si Abath lo a pa- 
pia cu ambos director ta mas 
cu obvio cu solamente Van 
Heusden lo a bin na remarca 
pa e tereno, como cu sola- 
mente Van Heusden tabatin 
un empresa cu realmente ta 
opera den e area di desaroyo 
di proyectonan. A cambio 
un combersacion cu Rich- 
ardson lo a comproba inme- 
diatamente cu Richardson 
no tabatin ningun proyecto 
y hasta cu Richardson no ta 
capaz di responde pregun- 
tanan concreto tocante kico 
exactamente su debernan ta 


como director di Elenath. No 
lo a keda director di DIP nada 
otro cu yega na e conclusion 
cu Richardson no tabata apto 
pa ta director di un compania 
y cu e compania di Leoncita 
tabata un compania fantasma. 
Aunke e compania di Le- 
oncita (Elenath) no tabata 
un compania serio y aunke 
Richardson no tabata sa nada 
di tareanan empresarial, toch 
Benny a dicidi pa duna e op- 
cion riba e tereno comercial 
na Elenath en bes di na un 
empresario di berdad, mane- 
ra Van Heusden. Esey ta un 
trato preferencial pa Leon- 
cita. Esey ta un fix pa friends 
& family) den dia cla. 


Documentonan di e caso 
tambe ta mustra cu Every, cu 
tabata chief of staff di Benny, 
tabatin contacto telefonico 
regularmente cu Leoncita 
durante e tratamento di e 
peticion pa e tereno. Every 
tabata papia repetidamente 
cu Benny tocante e peticion. 
Ademas, Leoncita mes ta- 
bata yama oficina di Benny 


pa puntra encuanto su peti- 
cion. Es mas, Leoncita tabata 
bay frecuentemente oficina 
di Benny. Esey ta nifica cu 
Benny mester tabata bon na 
haltura di e peticion di Le- 
oncita. Den mi opinion, e 
echonan presenta durante 
tratamento di e caso di corup- 
cion Avestruz ta mustra clara- 
mente cu (oficina di) Benny 
tabata intensamente envolvi 
cu e peticion pa tereno com- 
ercial y cu, realmente Leon- 
cita a haya un trato preferen- 
cial. 


Minister Dangui Oduber: 
Turismo ta keda e driver principal di nos economia 


Despues di e 2 aña mas dificil di 
nos historia como pais, tawata 
mas cu necesario pa no solamente 
nos recupera nos turismo pero 
tambe purba surpasa nivelnan di 
aña 2019. E aña 2019 a wordo con- 
sidera nos miho aña den turismo 
y ora a fiha nos strategia di recu- 
peracion e meta tawata pa yega 
bek na e nivelnan y purba surpasa 
e resultadonan di aña 2019. 


Cu hopi orguyo por mira bek y con- 
clui cu e decisionnan, accionnan y 
strategia cu a fiha pa nos recupera a 
duna resultado. Awe nos turismo ta 
bek, yegando y surpasando nivelnan 
di aña 2019. Nos turismo a kibra tur 
record estableci anteriormente y tur e 
indicadornan cu ta midi resultado di 
turismo ta confirma esaki. 


Situacion Aruba 
E situacion na Aruba no ta esun di 
mas facil. Pais Aruba su debe ta gran- 
di, e presion di Hulanda tambe ta 
grandisimo pa page bek e 916 miyon 
florin cu a fia durante e pandemia. Ta 
bon pa para keto un rato y refleha cu 
e 916 miyon aki a wordo fia pa yuda 


comercio y yuda pais Aruba surpasa 
e pandemia. Companianan a wordo 
subsidia pa por cubri nan gastonan 
y naturalmente e debe crea mester 
wordo paga bek. No solamente e debe 
aki sino tambe e debe cu nos a hereda 
debi na mal gobernacion di gabinete 
Mike Eman creando un debe astro- 
nomico pa pais Aruba. 


Comosifuera poco, mundo a wordo 
confronta cu un inflacion mundial ca- 
minda tur pais ta confrontando e me- 
sun problema di inflacion. Merca su 
inflacion ta 8.3%, Hulanda su infla- 


cion ta 10%, Inglatera su inflacion ta 
10.1% y Colombia 12.8%. Esaki ta pa 
ilustra cu e inflacion cu tin na Aruba 
ta wordo causa tambe pa e inflacion 
mundial cu a asota mundo. Gobierno 
ta haciendo su parti pa purba maneha 
e situacion y trece alivio pero tin hopi 
reto. Ministerio di salud lo percura pa 
por importa carni for di Colombia cu 
por resulta den un reduccion di prijs- 
nan di entre 15%-30% pa asina yuda e 
poder di compra di nos consumidor- 
nan. 


Turismo: e driver principal 
E high season di aña 2023 ta esun di 
mas fuerte den nos historia, un re- 
cord nobo estableci pa nos turismo. 
Durante e prome 4 luna Aruba a 
ricibi 415,648 turista “stayover” cu ta 
un recuperacion di 7.2% compara cu 
2019. Den luna di januari y februari 
a recupera cu 105%, na luna di maart 
102% y na april 116%. 
E mercado Mericano ta keda esun 
mas importante pa Aruba y den luna 
di januari esaki a recupera cu 113%, 
na februari 108%, na maart 102% y 
na april 120%. E RevPAR ta indica e 
calidad di turista cu ta keda na hotel. 


E averahe di e RevPAR di e prome 4 
luna di 2023 ta $324,48 mientras cu 
na 2019 esaki tabata $295,72. Compa- 
ra cu e RevPAR di 2022 por constata 
un crecemento di 40.7%. 


Tur otro indicador cu ta midi nos tur- 
ismo a confirma e resultadonan hopi 
fuerte di nos turismo. E performance 
di hotelnan tambe tawata sumamente 
bon caminda a wordo demostra cu 
ta turistanan di calidad ta biniendo 
Aruba conforme e maneho dirigi riba 
turistanan afluente. 


Turismo a demostra cu e ta keda e 
driver principal di nos economia. E 
crecemento robusto di turismo a per- 
cura pa un crecemento di nos econo- 
mia cu na su turno ta percura pa crea- 
cion di cuponan di trabou y tambe 
entrada pa gobierno. Pais Aruba tin 
hopi reto cu nos mester atende cune 
pero danki na nos resultadonan posi- 
tivo di turismo nos ta convenci cu nos 
lo sa di surpasa tur nos retonan como 
pais. 


Aruba ta un pais resiliente y nos a de- 
mostra esaki. 

Resultado Sorteo 
30 mei, 2023 


Cadena Alexander Lottery ta presenta resultado di weganan di suerte 


merdia 



Letter 


0 
0 
0 
0 


0 
0 
0 


0 
0 
2 
0 
0 



7 



FP 


7982 


www.lottoaruba.com 


resultado : sorteo 30 Mei 2023 Merdia 


Paardenbaaistraat 10, Oranjestad, Aruba Tel.: (297) 525 - 7555 


Joker 


5669 
150.000,- 


x Jackpot 
x Match 4+ 


Proximo Jackpot 


FP 


389 


x Jackpot 


Sorteo # 3926 
Sorteo # 


Sorteo # 1982 


0620 


9241 


Sorteo # 3925 


7600 


x Jackpot 


x match 4 
x afl. 12,00 


3445 


Sorteo # 3926 


Sorteo # 800 


x afl. 500,00 


x afl.15,00 
x afl 50.00 


Scorpio 


Sorteo # 


x afl 8,00 


Mega Ball: 


Proximo Jackpot 


250.000,- 


x match 4 


x Match 4 
51.000,- 


Proximo Jackpot 


Sorteo # 


Sorteo # 


Afl. 350.000,- 




Letter 


0 
0 
0 
0 


0 
6 


139 


09 


0 
1 
8 


48 
57 



7 



x Match 4 
52.000,- 


Proximo Jackpot 


Sorteo # 1563 


Sorteo # 6132 


Sorteo # 


x afl 8,00 


Mega Ball: 


02-04-20-24 


Proximo Jackpot 


260.000,- 


x match 4 


2758 


Sorteo # 5755 


Sorteo # 685 


x afl. 500,00 


x afl.15,00 
x afl 50.00 


Aries 


X3 


977 


x Jackpot 


Sorteo # 7952 
Sorteo # 


Sorteo # 1701 


8551 


8287 


Sorteo # 6996 


4868 


x Jackpot 


x match 4 
x afl. 12,00 


www.lottoaruba.com 


resultado : sorteo 30 Mei 2023 anochi 


Paardenbaaistraat 10, Oranjestad, Aruba Tel.: (297) 525 - 7555 


Joker 


6459 
150.000,- 


x Jackpot 
x Match 4+ 


Proximo Jackpot 


X2 
08-16-17-24-30 


8740 


Afl. 360.000,- 


anochi 


diario 
Korsou 
super4 
flamingo 


6768 
1606 
2655 
5635 
2242 
2089 
super5 
7824 
6788 
5548 
03262 
6201 


sorteo/servicio 


OM y CEA den accion pa cobra debe di 
boet 


Ministerio 
Publico 
lo 
cuminsa 
desde 
dialuna 
12 di juni 2023 cu activa- 
mente cobra boetnan cu 
ta habri ainda. Mescos cu 
den añanan anterior Min- 
isterio Publico lo haya 
asistencia di funcionari- 
onan di CEA (Cuerpo Es- 
pecial di Aruba). 


Funcionarionan di CEA lo 
bishita hende cu tin debe di 
boet pa cobra esakinan. Si ora 
CEA yega cerca bo persona, 
anto bo persona no paga e 
boet of no pague completa- 
mente, anto CEA lo detene 
bo mes ora y hiba bo KIA pa 
sinta e castigo (vervangende 
hechtenis) cu Huez a duna 
bo persona ora el a sentencia 
bo 


Ministerio Publico ta haci un 
apelacion urgente na hen- 
denan cu debe boet, pa paga 
esakinan. Por paga online via 
cuenta bancario 4000905 di 
ArubaBank bao mencion di 
e parketnummer. Por tambe 


swipe na balie di Ministerio 
Publico despues di haci cita 
via e website www.omaruba. 
com. 
No laga yega asina leu cu 
CEA ta hiba bo persona pa 
sinta castigo den cel. 


Santa Sacrificio di misa na 
Den Kapel di Cas Curason 
di Maria na San Nicolaas 


Diasabra 3 di juni 2023, pa 
7 or di mainta tin Santa 
Sacrificio di misa na Den 
Kapel di Cas Curason di 
Maria na San Nicolaas. 
(Blue Army Center) y 
na Kapel di Alto Vista. 
Prome cu Santo Misa ta 
resa Santo Rosario pa 6.15 
“Misterio Gososo”, despu- 
es ta sigi cu Salve Regina. 


Ta invita e pueblo di Aru- 
ba, deboto y fielnan pa 
asisti na e Santa Rosa- 
rio prome cu Santo Misa. 
Cu Mama Maria entersede 
pa nos na nos Tata Celestial. 
Santo Rosario pa bienestar di 
henter comunidad di Aruba. 


Papa Francisco ta haci un 
suplica na mundo pa resa e 
Santo Rosario, nos ta den un 
tempo di crisis grandi unda 
tin gera y destruccion di can- 
dela di mondi y vulcanonan 
ta activo. E ser humano ta en- 
frenta hopi daño den nan cas 


y den naturalesa. Bestianan ta 
worde mata pa hende y ve- 
hiculonan cu ta den nan hab- 
itad. Otro ta muri di spanto. 
Noticianan for di Ukrain 
ta di lamenta, spantoso pa 
mundo henter. Hesus tene 
piedad pa henter mundo. 


Ban haci un curashi diasabra 
mainta trempan pa ofrece nos 
ora, nos oracion y asisti na 
Santa Misa y resa pa tur es- 
nan cu ta leu di nan Creador. 
Laga nos ta resa pa necesidad 
di Iglesia Universal, pa Papa 
Francisco, Obispo Luis Sec- 
co, tur sacerdote, diacono 
y laiconan cu ta hiba e bon 
noticia pa e pueblo di Dios. 


Pa nos Gobernantenan y tur 
cu ta carga responsabilidad pa 
nos pais Aruba. Pa tur nos 
enfermonan den exterior cu a 
bay busca nan salud. Cu pron- 
to nan regresa na Aruba y re- 
cobra y gosa di un bon salud. 


DWJZ cera pa un siman 


E trabounan grandi na e 
edificio di Directie Wet- 
geving en Juridische Za- 
ken (DWJZ) na Schot- 
landstraat 53, cu mester a 
cuminsa dia 29 di juni, lo 
cuminsa awor, dialuna 
dia 5 di juni. 


En conexion cu esaki, DWJZ 
lo ta cera pa publico pa un (1) 
siman entrante dialuna dia 5 
di juni. 
Balie tambe lo ta cera pa pu- 
blico durante e siman aki. 


Pa casonan di urgencia di 


apostille y/of legalisacion por 
traha un cita pa: 
diahuebs 8 di juni of diabi- 
erna 9 di juni di 8 pa 11 or 
di mainta via e-mail adeline. 
olivieira@dwjz.gov.aw. 


Segun calculacion die e du- 
racion di e trabou, DWJZ 
ta programa pa reanuda su 
servicionan segun su orario 
normal entrante dialuna 12 
di juni 2023. 


DWJZ ta yama un y tur danki 
p’e comprension. 

San Nicolas 
Oranjestad 


Dokter na warda 


Botica na warda 


Oranjestad: 
Eagle 
Tel. 587 9011 


San Nicolas: 
Centro Medico- 
Tel. 584 5494 


Hospital 
7:00 pm / 10:00 pm 
Imsan 
24 ora 


EMERGENCIA 
911 


POLIS 
Oranjestad 
100 
San Nicolas 
104 
Santa Cruz 
105 
Noord 
107 
Tip Line 


11141 
Brandweer 
115 
Ambulance 
911 
Hospital 
527- 
4000 
Imsan 
524-8833 
Warda Costa 
913 
Seguridad Nacional 11911 
Cruz Cora 
582-2219 


BOTICA 


Aloe 
584-4606 
4 Centro Medico 584-5794 
Central 
585-1965 
Dakota 
588-7364 
Del Pueblo 
582-1253 
Eagle 
587-9011 
Kibrahacha 
583-4908 
Maria 
585-8145 
Di Servicio Noord 586-4606 
Oduber 
582-1780 
Paradera 
588-6638 
San Lucas 
584-5119 
San Nicolas 
584-5712 
Santa Anna 
586-8181 
Santa Cruz 
585-8028 
Sero Preto 
584-4833 
Trupial 
583-8560 


UTILIDAD 
Setar 
117 
Web 
525-4600 
Elmar 
523-7147 


FUNERARIA 
Aurora 
588-6699 
Royal Funeral H. 586-4444 


Servicio di Taxi 


Aruba Transfer Tour & 
Taxi C.A. 
Tel: 582 2116 /582 2010 


Taxi Adres Services (24h) 
Tel. 587 5900 


A1 Taxi Services Aruba 
Tel: 587-8850 
Tel: 280-2828 
Whatsapp: 592-7024 


Cas Di Cultura 
Vondellaan 2 Aruba 
297-582-1010 
F A D A 
Campanastraat 5 Aruba 
297-583-2999 
297-583-9610 
F A V I 
Primavera 233 Aruba 
297-582-5051 
297-582-5222 
F E P O 
Engelandstraat 15 Aruba 
297-583-1016 
297-583-6607 


Fundacion Contra 
Violencia Relacional 
Tel: 583-5400 
Fundacion Autismo 
Aruba 
Irenestraat 21 Aruba 
297-588-1179 


Fundacion Pa Nos 
Muchanan 
Cumana 2 Aruba 
297-583-4247 


Fundacion Tel Pa 
Hubentud 
Wilhelminastraat 19 
Aruba 
297-588-6138 
Koningin Wilhelmina 
Fonds 
Spinozastraat 9 Aruba 
297-582-0412 


Mary Joan Foundation 
Sabana Blanco 8 Aruba 
297-588-9999 
Rode Kruis Aruba 
Pedro Gallegostraat 14 
Tel.297-582-2219 
Fax 588-3376 


Famia Planea (SBVO) 
Avenida Milio J Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 


Stichting Fundacion 
Guia Mi 
George Madurostraat 34 
297-582-0088 


Y M C A 
Calbasstraat 1 Aruba 
297-582-3072 


AL-ANON group 
Sabana Liber #8, Noord 
(close to the hotels) 
Tel: 736-2952 or 
593-7081 


SERVICIO PUBLICO 
Mi ta ofrece servicio pa haci 
reparacion di porta, ventana y 
hopi mas. arubiano Balente 
Pa mas informacion por yama 
Tel. 563 6762 
_________________________ 


TA BENDE 
Combo di regalo pa 
tur ocasion: 
Mugs, kerki di biña, tablashi cu 
leyenda 
Pa mas informacion 
Cell whatsaap 567 2907 
_________________________ 


SERVICIO PUBLICO 


sra. ta haci cas y negoshi limpi 
tambe por cuida baby y hende 
grandi part time y full time 
Tel. 740 7573 
__________________________ 


SERVICIO PUBLICO 
Pa trabou di data-entry of 
update di bo administracion pls 
contact: 
Tel.5682339 
_____________________________________ 


TA HUUR 


se alquila habitacion con todo 
incluido 
Brikstraat na Playa 
Tel.564 1979 


__________________________________________ 


SERVICIO PUBLICO 
Mi ta chapi, lanta sushi, corta 
mata, transporta frigidaire, was- 
machine biew, drecha cas, etc. 
Tel. 564 1979 
_______________________________________ 


SERVICIO PUBLICO 
Pa haci trabow di verf y chapi, 
tur mantencion di pafor di cas 
Yama y puntra pa Benito na 
Tel.630 5185 
_________________________ 


SERVICIO 
Unified One Events 
Photos , films, wedding 
Tel. 749 2533 
___________________________ 


SERVICIO PUBLICO 
Hacemos todo tipo de construc- 
cion, reparacion de casas, pin- 
tura, acabados finos, jardines, 
patios, techos a buenos precios 
Tel. 569 7539 / 746 0518 
_________________________ 


SERVICIO PUBLICO 


nos ta chapi, corta y planta 
mata, brinda tur servicio cu bo 
cura mester. Tira sushi afo, tur 
esaki na un super bon prijs 
Tel. 738 1908 
________________________ 
SERVIO PUBLICO 
Ta ofrece pa verf y chapi cura 
bon prijs. nos ta hiba e sushi. 
Yama pa mas informacion na 
563 4828 / 5679610 
____________________________ 


SERVICIO PUBLICO 
Mi ta ofrece pa cuido di mucha 
di dialuna pa diabierna y 
weekend. Pa informacion 
Tel. 558 7310 
_________________________ 


SERVICIO PUBLICO 
Mi ta ofrece servicio di 
electricista en general corto 
circuito y mantencion 
Tel.566 5026 
_________________________ 


SERVICIO PUBLICO 


nos ta haci trabou di 
plomeria, electricidad, 
hardineria incluye hiba sushi 
Handy man. 
Tel.742 6250 
____________________________ 


TA HUUR 
Un camber cu tur cos inclui na 
Brikstraat 1 
Tel.564 1979 
_________________________ 


SERVICIO PUBLICO 
Masaje relajante, sports ma- 
sajes, aroma terapia, piedras 
calientes, reflexologia, faciales 


sabana Basora # 157 P.Ch. 
Tel. 561 8520 
________________________ 


TA BUSCA 
trabou pa haci cas limpi, 
negoshi of oficina 
Tel.561 3910 
_________________________ 


SERVICIO PUBLICO 
Ta traha y renoba Cas 
ta traha y drecha dak, ta basha 
vloer, pleister, verf cas, traha 
cura, pega mosaico y azulejo- 
Tel.563 4168 
____________________________ 


SERVICIO PUBLICO 


sushi den cura pa solamente 
50,- pa buelta, nos ta lante lague 
limpi mane un soño. 


arubiano trahado 
Call 592 5766 
__________________________ 


SERVICIO PUBLICO 
Buscando auto pa huur y na bon 
prijs? yama nos 
Tel. 593 9953/ 593 8453 
____________________________ 


SERVICIO PUBLICO 
Construction 
remodelacion di cas, traha cas, 
apartment, traha y drecha dak, 
electricidad, verf pega mosaico, 
traha cura, plomeria. Bon prijs 
Tel. 593 3141 
________________________ 


TA BENDE 
BBQ Grill tipo cilinder 
“criyoyo” duradero 
Prijs Afl.250 
Tel. 569 7787 
___________________________ 


Sushi den cura? 
Ta piki sushi cu pick-up 
grandi pa Afl 75,= pa buelta. 
Yama nos na 
561 4297 of 561 5179 
Hasi aruba Limpi. 
__________________________ 


SERVICIO PUBLICO 
Pa tur trabou di tapiceria di 
mueble, auto, yate y barco. 


nos ta haci trabou di cabana y 
bambu y nos ta verf 
Tel : 569 7539 /737 3993 


_____________________________________ 


FOR RENT 
Bunita cas na Gold Coast 
3 camber 2 1/2 baño, sala, 
comedor, cucina y patio. Pa 
mas informashon por 
whatsapp 
+58 414 614 7440 


____________________________________ 
SERVICIO PUBLICO 
Ta haci tur trabou di 
construccion y carpinteria y tur 
cos cu ta furamento di stul di 
bambu, cabana y toldos 
Tel : 746 0518 / 569 7539 


_____________________________________ 


a v i s o @ b o n d i a . c o m 


AUTO Y HERO BIEU 


nos ta piki auto, airco y bateria 
bieu pornada. Frigidaire, stoof, 
wasmachin, tv ta 10,=. 
Yama 561 4597 / 561 5179 


arubiano Balente 


______________________________________ 


SERVICIO PUBLICO 
Handyman 
Pa trabouw di verfmento 
plumbing tuberia, chapi, 
limpieza di cura, drecha mata 
Tel : 567 1108 


_____________________________________ 


TA BENDE 
Chopper Fl.25.00 
3 Channel intercom nobo Fl.25 
Telephone (no setar) Fl.25 
Screenprotecflm Snsung 
Gal Tap 2 


antglare (3pck) Fl.5.00 
Tel. 582 3023 /593 8120 
________________________ 


SERVICIO PUBLICO 
Limpiesa pa cas y auto 
Presure wash cura di cas 
Laba muebles 
Laba tapijt 
Laba sienta di auto 
Laba vloer 
Tel. 593 9464 
________________________ 


TA BUSCA 
Carlitos sport Beach Bar 
Ta Busca 
Cook Helper, Barista, Bar Back 
Por yama na 
Tel. 586 4640 / 592 2065 
_________________________ 

Laga tur loke ta spera mi ta bunita 
Laga tur locual cu mi encontra na 
caminda ta bunita 
Laga tur locual cu mi laga atras keda 
bunita y 
Laga esakinan termina den tur 
buniteza. 
Cado Wever. 


Cu inmenso tristeza nos ta participa 
fayecimiento di nos tata, welo, 
bisawelo, ruman,y omo stima 
Eleusipio Bibiano Croes 
“Loy of Eloy” 
*17-1-1942 - †28-5-2023 


Na nomber di su yiunan: 
† Vilma Croes 
Sandra y Rosini Ras (Urbino) 
Humphrey Croes 
Marion y Rofelix (Rofi) Vargas 


Nieto y nietanan cu ta su preti wowonan: 
Armand Figaroa y Luisenne 
Joshua Figaroa y Lady 
Gislane Ras 
Stacey Ras y Ricky 
Rosini Ras 
Sharisma Croes y Edward 
Estephany Croes y Marcolino (Marco) 
Nayeli Croes y Milagro 
Maurits Croes y Wilmary 
Marc Zara 
Mihaila van der Linde 


Bisanieta y bisanietonan: 
Lou-Ella, Lya-Luna, Ashton, Leiny, Ileina, Kayl’n, Dylan, 
Dyon, Devin 
Stima como yui: Shandrey Kock 
Amigo(a) mas jega di cas: Joyce Dijkhoff, Jacqueline Caster, 
Rodney v/d Linde 


Mama di su yiunan: †Aurora Croes 


Rumannan: 
† Arturo (Tuyo) Croes y Theresita Kelly Croes 
†Aida Erasmus-Croes y †Benito Erasmus 
†Dora Croes y †Angel Croes 
Elsa Croes y †Chido Croes 


Subrina y subrinonan: 
Mildred y Arcadio Figaroa y famia 
Ligia Croes y famia 
Suzie Croes y famia 
Aletta van der Horn y famia 
Yvonne y Edwin Tromp 
Henky y Mayra Croes y famia 
Sonny y Ivis Croes y famia 
Aureen y Roly Werleman y famia 
Wimpy y Marlene Croes y famia 
Miriam y Giovanni Alders y famia 
Alex y Angela Croes y famia 
Ivette y Monty Croes y famia 
Susette Croes y Mirouska y famia 
Elton Croes y Richeline 


Sua y Cunanan, tur su ihanan, primo y primanan, amigo y 
amiganan,conocirnan di cas y demas famia 
Croes, Ras, Vargas, Figaroa, Zara, Van der Linde, Carvajal, 
Erasmus, Kelly, Nava, Caster, Koolman, de Cuba, Jansen, 
Van der Biezen. 


Diahuebs 1 di Juni 2023 nos tata lo ta resposa na Aurora 
Funeral Home for di 9’or pa 11’or di mainta y despues lo 
Sali bai pa santana Catolico na Paradera. 


Condolencia lo tuma lugar Diaranson, 31 di May 2023 di 
7-9 pm na Aurora Funeral Home. 


Lo bay tin 3 Santo Sacrificio di Misa pa nos defunto stima 
dia: Diabierna 2 di juni, Diasabra 3 di Juni pa 7’or di anochi 
y Diadumingo 4 di juni pa 5:30 di atardi na Misa Santa 
Filomena na Paradera. 


Diadumingo despues di misa lo tin un oracion na cas 
Paradera 162 B 


Laga tur loke ta spera mi ta bunita 
Laga tur locual cu mi encontra na caminda ta 
bunita 
Laga tur locual cu mi laga atras keda bunita y 
Laga esakinan termina den tur buniteza. 
Cado Wever. 


Cu dolor na nos curason, nos ta participa fayeci- 
mento di nos ser stima: 


Sra. Violeta F. Laclé-Lampe 
Cariñosamente yama “Leta of Tanta Leta” 
Ex propetaria di Violeta’s Flowershop y Hardin 
Disneylandia 
*02-05-1942 - †25-05-2023 


Na nomber di su: 
Querido esposo: Porfirio “Fichi” Laclé 


Yiunan: Thessalie Laclé 
Militza y George Rudy Laclé 
†Michelangelo Laclé 


Nieto(a)nan: Savannah, Sean, Paris, Milanah 


Rumannan: 
†Estelita y †Nelson Ruiz-Lampe y famia 
†Meinhard y †Filomena Lampe-Croes y famia 
†Teresita y Dun Scharbaay-Lampe y famia 
†Carmen y Kay Luydens-Lampe y famia 
†Simon Lampe y famia 


Manera ruman: Haydee Nadal y famia 


Tur su ihanan 


Cuña y swanan: Otilio Laclé y famia 
Philomena Dijkhoff-Laclé y famia 
Frida Werleman- Laclé y famia 
Rafael Laclé y famia 
Yolanda Laclé y famia 
Elviro Laclé y famia 
†Robertico Laclé 
Ludwina Drumm-Laclé y famia 
†Glenda Cornelie Laclé y famia 
Miranda Kock-Laclé y famia 


Tur su primo(a)nan, sobrino(a)nan, bisiñanan, 
amigo(a)nan di Bowling Tennis y Carnaval. 


Demas famia: Laclé, Lampe, Tromp, Ruiz, Schar- 
baay, Luydens, Osorio, Zambrano, Hein, Moreno, 
van der Linden, Geerman, Theysen, Nadal, Kock, 
Croes, Franken, Maduro, Henriquez, Thiel, 
Landman, de Mey, Johannes, Isenia, Alvarez y 
Margaretha 


Ta invita pa acto di despedida di nos defunto stima 
cual lo tuma lugar Diabierna 02 di juni 2023 di 9 
am -11 am na Aurora Funaral Home. Cremashon 
lo tuma lugar den seno familiar. 


Nos ta lamenta cu después di ceremonia di despe- 
dida nos no por ricibi bishita di condolencia na cas. 


Nos ta pidi nos disculpa pa den e momento nan di 
tristesa aki si nos por a lubida di menciona algun 
famia. 


“Señor ta mi wardador, mi’n tin 
falta di nada. 
Den cunucu di yerba berde e ta 
ponemi sosega. 
E ta hibami na awa trankil, 
pa mi bolbe haña forsa”. 
Salmo: 23 


Ta participa fayecimento di: 
Isidoro Marcelino Quandt 
Cariñosamente yama “Hory” 
*02-January 1956 - † 25 Mei 2023 


Na nomber di su: 
Mayornan: 
†Bartolo Quandt – †Nora Isabel Quandt-Alvarez 


Yiunan: 
Jeannith Quandt y yiunan 
Jacqueline Quandt 
Zolema Quandt y Julio Barrera y yiunan 
Gaiza Quandt y Anthony y yiu 
Virmary Quandt y Robert Nijpjes 
Junette Quandt y Darrol Wernet 
Gerry Quandt y Rosemarie y yiu 
Junan Quandt y yiunan 
Renzo Quandt y Damian Dresens 
Angerina Tromp y yiunan 


Rumannan: 
Roberto Hoek y Efrina y yiunan 
† Pedro Clavier y yiunan 
† Luis Rufino Quandt y yiunan 
Efrain y Sonia Quandt y yiunan 
†Basilio Quandt y yiunan 
Orlando Quandt y Jeanine Zijlstra y yiunan 
Silvio Quandt y yiunan 
†Pablo Quandt y yiu 
Carlos Quandt y Yolanda Henriquez y yiunan 


Nieto y nietanan: Vianella, Nasha, Vizianni, 
Shenna, Zyren, Zoë, Sapphire, Sophia, Xerxes, 
Roan, Richelienne, Julienne, Jahirune, Lizayra, Joa, 
Rihanny, Neymar, Eduardo, Aliaha 


Bisanietonan: Elisabeth, Alisha, Denver, Xiqiënne 
Mama di su yiunan: Maria Genoveva Petrochi 
Christina “Poppy” Kelkboom 
†Jeannette Arends 
Johanny Concepcion 
Maria Suero 
Primo y primanan, sobrino y sobrinanan 
Bon primonan: Yoyo y Miladis 
Tanta: Alicia GFigeroa Herrera (Colombia) 


Demas famia na Colombia, Hulanda, Venezuela y 
USA 


Demas famia: Quandt, Alvarez, Hoek, Ridderstap, 
Croes, Nijpes, Tromp, Peterson, Aregoces, Zijlstra, 
Henriquez, Carty, Palm, Kemp, Franken, Clarisa, 
Correa, Romero, Figaroa, de Cuba, Smolders, Lopez, 
Reyes, Sierra, Suero, Orman, Giel, Rodriguez, 
Concepcion, Boye, Zievinger, Ranes, Ras, Drisi, 
Rincones, Leon, Mateo, Kelkboom, Peña Lara, 
Lampe 


Acto di entiero lo tuma lugar diabierna 02 juni 2023 
di 8’or di mainta pa 3:00 di atardi na cas Avenida Alo 
Tromp 26, despues lo sali pa bai Misa San Francisco 
di Asis Pro-Cathedral pa un respons y lo Sali bai pa 
santana central na Sabana Basora. 


Condolencia lo tuma lugar Diahuebs 01 di juni 2023 
2023 di 7-9 pm na cas Avenida Alo Tromp 26 


Nos kier a pidi nos disculpa si nos por a lubida un of 
otro famia den nos tristesa. 

“Mi kier alaba Bo Señor di henter mi curazon”. 
Salmo 9:1 


Conforme cu boluntad di Dios y agradecido pa tur 
locual e la hasi y significa pa nos a bay drumi den paz 
di Señor, nos mama, wela, bisawela y tanta 


Sra. Vda. Jesusita Franken-Luydens 
Cariñosamente yama: “Mama”, “Mama Chita”, 
“Chuchi”, “Pepe Chita”, “Susita” 
*24-12-1930 - †28-05-2023 
Viuda di: †Sr. Asinto “Chin” Franken 


Na nomber di su 
Yiunan: 
June y Albertico Tromp 
Hubert Franken y Swinda Thiel 
Sra Viuda Trixi Esteba 
Frederick “Rudy” Franken 
Marjorie y Tony Maduro 
Angelin y Sidney Dirksz 
Melicent y Cecil “Juni” Tromp 


Yiu di criansa: 
Robertico “Marion” Maduro y Susana Wit de 
Mescos cu yiu: 
Sandro Farro 
Gregory Milton 


Nieto y Nietanan: 
Nadine Tromp y Ansley Koolman y yiunan 
Jerrold Tromp y yiunan 
Thisia y Eric Sayers y yiunan 
Hyliane Franken 
Jeannil Esteba y Joally Briesen y yiunan 
Nilson Esteba y Rho-Jeanne Bergen y yiunan 
Isha Franken y yiunan 
Asinto B. Franken 
R.J Franken † 
Aldrin Maduro y Roslin Croes y yiu 
Vanessa Maduro 
Dianne Maduro y yiunan 
Cédric y Catalina Dirksz 
Ansey Dirksz 
Cyrielle Tromp y Gregory Boekhoudt 
Ilian Maduro 
Celine Maduro 


Acompañante: Regina Luydens 


Rumanan: 
†Hose Luydens 
†Chico Luydens 


†Chichi Gomez 
†Laura Gomez 


Subrino y Subrinanan, comer y compernan, Ihanan. 


Demas Famia: Franken, Luydens, Tromp, Esteba, 
Maduro, Dirksz, Thiel, Wit de, Farro, Gomez, 
Eckmeyer, 
Giel, 
Bermudez, 
Jeand’or, 
Frans, 
Sanchez-Alvarado na Venezuela. 


Ta invita tur famia,amigo, bisiña y conocir pa asisti 
na acto di entiero cual lo tuma lugar dialuna 5 di juni 
2023 di 2:00 pa 4:00 pm na misa Santa Anna, despues 
saliendo pa Santana catolico na Noord. 


Nos ta lamenta cu prome y despues di entiero no por 
ricibi bishita di condolencia na cas. 


Lagrima y flornan por seca, su recuerdonan 
y tur loke el a haci y significa pa nos, lo 
keda graba pa semper den nos mente y 
curason. 
“Cerca Dios mi alma ta na paz, ta di DJ’E 
mi salbacion ta bin” 
Salmo 62:1 


Cu inmenso dolor na nos curason, nos ta 
participa fayecimento inespera di nos ser 
stima: 


Kevin Ruben Tromp 
*12-08-2005 - †28-05-2023 


Acto di entiero lo wordo anuncia despues 


“Señor ta mi wardador, mi’n tin falta di nada 
Den cunucu di yerba berde e ta ponemi 
sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 



David Emanuel Boekhoudt 
*01-05-1953 - †28-05-2023 


Acto di entiero lo wordo anuncia despues. 


Mester duna libertad 
condicional na siguido 
di Manson, Leslie van 
Houten 


(AP) — Un corte di apelacion na Califor- 
nia a bisa ayera cu mester duna libertad 
condicional na Leslie van Houten, kende a 
participa den dos asesinato bao direccion 
di lider di culto Charles Manson na 1969. 


E veredicto di e corte di apelacion ta reverti un 
decision anterior di gobernador Gavin New- 
som, kende a rechasa libertad condicional pa Van 
Houten na 2020. El a keda recomenda pa libertad 
condicional cinco biaha desde 2016. Tur e reco- 
mendacionnan aki a keda rechasa pa sea Newsom 
of ex-gobernador di California, Jerry Brown. 


Procurador General di California, Rob Bon- 
ta por pidi Corte Supremo di California 
pa stop su liberacion, Ni su oficina ni esun 
di 
Newsom 
a 
responde 
inmediatamente 
na solicitud pa comentario si nan lo hacie. 


Van Houten, awo den su 70 aña di edad, ta cum- 
pliendo un sentencia di bida largo pa a yuda Man- 
son y otro siguidonan mata Leno LaBianca, un co- 
merciante na Los Angeles, y su esposa Rosemary. 
Van Houten tabatin 19 aña di edad e tempo ey. 


Newsom a bisa cu Van Houten ta keda pre- 
senta un peliger pa sociedad. Rechasando su 
libertad condicional, el a bis cu el a unda un 
splicacion inconsistente y inadecua pa su rela- 
cion cu Manson tempo di e asesinatonan. 


E Corte di Apelacion di Segundo Districto na Los 
Angeles a vota 2-1 pa reverti decision di New- 
som, skirbiendo cu “no tin evidencia pa sostene 
e conclusionnan di e gobernador” tocante e ap- 
titud di Van Houten pa libertad condicional. 
E huesnan a haya problema cu e declaracion di 
Newsom cu Van Houten no a splica adecuada- 
mente con el a cay bao influencia di Manson. 
Durante su audiencianan pa libertad condicio- 
nal, Van Houten a discuti ampliamente con e 
divorcio di su mayornan, su abuso di alcohol 
y droga, y un aborto ilegal forsa a mand’e riba 
un caminda cu a lag’e vulnerable pa Manson. 


Tambe nan ta argumenta contra e sugerencia di 
Newsom cu su actonan violento den pasado ta causa 
pa preocupacion den futuro si e keda den libertad. 


E hues cu a vota contra a argumenta cu tin evi- 
dencia cu Van Houten falta consenshi di e asesina- 
tonan horible y tabata di acuerdo cu Van Newsom 
cu mester rechasa su peticion pa keda den libertad. 

Ehercito Israeli ta bisa cu Palestinonan arma a mata civil Israeli na 
West Bank 


(AP) — Palestinonan arma 
a tira mata un homber Is- 
raeli ayera cerca di en- 
trada na un asentamento 
Hudiu na West Bank, se- 
gun ehercito Israeli. 


Ehercito Israeli a bisa cu a tira 
e homber cerca di e asenta- 
mento di Hermesh, den nort 
di West Bank. Oficialnan 
local a identifica e homber 
como Meir Tamari, un resi- 
dente di 32 aña. 
Prome minister Israeli, Ben- 
jamin Netanyahu a manda 
condolencia na e famia y a 
bisa cu forsanan ta tras di 
e asesinonan “pa asina re- 
solve cuenta cu nan.” Dim- 
iter Tzantchev, embahador 
di Union Europeo na Israel, 


a condena e atake yamando e 
un “acto di violencia brutal y 
cobarde.” 


E incidente a yega un dia 
despues 
cu 
ocupadornan 
Hudiu a lanta un seminario 
religioso den un punto cer- 
cano y tabata e movida mas 
recien den mas di un aña di 
aumento di violencia cu a sa- 
cudi West Bank. Durante e 
tempo aki, Israel a expande 
su accionnan militar casi tur 
anochi den e area como re- 
spuesta na un aumento den 
atakenan di Palestina. 


E bringamento a aumenta 
desde cu gobierno nobo di 
ultra-derecha a asumi su car- 
go na Israel fin di december. 
A mata al menos 117 Pales- 
tino den West Bank y Jerusa- 
lem oriental e aña aki, cu casi 
mita di nan siendo miembro 
di gruponan arma militante, 
segun un conteo di Associ- 
ated Press. Pero hobennan 
tirando piedra y hende no in- 
volucra den e violencia tambe 
a perde nan bida. Ehercito 
Israeli a bisa cu e cantidad di 
militante Palestino cu a mata 
ta hopi mas. 


Gobierno Britanico ta bringa demanda pa entrega mensahenan di Boris 
Johnson na investigacion di Covid-19 


(AP) — Como prome 
minister Britanico, Boris 
Johnson a establece un in- 
vestigacion independiente 
publico riba e maneho di 
su gobierno pa pandemia 
di Covid-19. Awo e inves- 
tigacion kier mira, com- 
pletamente, kico Johnson 
a skirbi na otro oficialnan 
di Reino Uni mientras e 
brote tabata peak – pero 
gobierno ta bringando un 
demanda pa entrega e ma- 
terial. 


Presidente di e investigacion, 
Heather Hallett, un hues re- 
tira, a pidi gobierno Conser- 
vador, awo lidera pa prome 
minister Rishi Sunak, pa 


produci copianan completo 
di mensahenan di WhatsApp 
y schrift di Johnson, despues 
cu inicialmente a ricibi versi- 
onnan redacta. 


Oficialnan di gobierno a bisa 
cu nan a elimina solamente 
material cu tabata “sin duda 
irelevante” na e investigacion, 
pero Hallett kier dicidi esey. 
El a bisa cu “henter e con- 
tenido di e documentonan 
specifica ta di potencial rel- 
evancia na e liñanan di inves- 
tigacion cu nos ta siguiendo.” 


Hallett – kende tin poder pa 
exigi evidencia y interoga tes- 
tigo huramenta – a pone un 
fecha limite di 4pm ayera pa 


gobierno entrega e documen- 
tonan, cubriendo un periodo 
di dos aña desde 2020. 
Pero algun ora despues di e 
limite, gobierno a pidi mas 


tempo, bisando cu no tin 
mensahe di WhatsApp ni 
schrift di Johnson. Hallett a 
rechasa un solicitud pa move 
e limite pa dialuna, pero a bay 


di acuerdo pa extende esaki 
cu 48 ora, te diahuebs. 
E investigacion a bisa cu si 
no por produci e mensahe di 
WhatsApp y e schriftnan, go- 
bierno mester duna declara- 
cion di testigo di oficialnan 
senior delineando ki esfuerso 
a haci pa haya nan. 


Sunak a bisa cu gobierno ya 
a entrega diesmiles di docu- 
mento na e investigacion y 
cu tabata “considerando e 
siguiente stapnan cuidadosa- 
mente.” Gobierno ta preo- 
cupa pa e precedente cu lo 
por pone si revela henter e 
combersacionnan di Johnson 
sin redacta. 


NATO ta manda 700 trupa mas na Kosovo pa yuda calma protesta 
violento 


(AP) — NATO ta bay 
manda 700 trupa mas nort 
di Kosovo pa yuda calma 
protesta violento despues 
cu enfrentamentonan cu 
Serbionan etnico eynan 
a laga 30 soldad herida, e 
aliansa a anuncia ayera. 


E violencia mas recien na 
e region a crea miedo di un 
reanudacion di e conflicto di 
1998-99 na Kosovo cu a co- 
bra mas di dies mil bida, a 
laga mas di un miyon persona 
sin hogar, y a resulta den un 
mision di paz di NATO cu a 
dura casi un cuarta parti di un 
siglo. 


E enfrentamentonan a au- 
menta for di un confronta- 
cion cu a desaroya siman pasa 
despues cu oficialnan di etni- 
cidad Albano eligi den vota- 


cion abrumantemente boico- 
tia pa Serbionan a drenta edi- 
ficionan municipal pa asumi 
nan cargo. Ora e Serbionan a 
blokea nan, polis di Kosovo a 
tira gas lagrimogeno pa dis- 
persa e multitud. ww 
Mas violencia a sigui dialuna 


ora cu Serbionan a enfrenta 
cu polis y personal di paz di 
NATO. 
Secretario-General 
di 
NATO, Jens Stoltenberg a 
bisa cu un batayon adicional 
di reserva lo ta cla den caso cu 
mester trupanan adicional. 


E mision di paz lidera pa 
NATO na e region ta conoci 
como KFOR y actualmente 
ta consisti di cas 3,800 trupa. 


Como respuesta na e con- 
frontamento siman pasa, Ser- 


bia a pone ehercito di e pais 
den e estado mas halto di 
alerta y a manda mas trupa na 
e frontera cu Kosovo. E Ser- 
bionan a protesta atrobe di- 
aluna, insistiendo cu tanto e 
alcaldenan Albano como po- 
lis di Kosovo mester bandona 
e region nort. 


E conflicto na Kosovo a ex- 
plota na 1998 tempo cu 
separatistanan di etnicidad 
Albano a rebeldia contra go- 
bierno di Serbia, y Serbia a 
responde cu un accion brutal. 
Como 13mil persona, mayo- 
ria di etnicidad Albano, a 
muri. E intervencion militar 
di NATO na 1999 eventual- 
mente a forsa Serbia pa sali di 
e teritorio y a habri caminda 
pa establecimento di e mision 
di paz KFOR. 


